ועדת הכלכלה, כנסת 25, פרוטוקול מספר 10, 2023-01-30 00:00

דוד ביטן: בוקר טוב, אני פותח את ישיבת ועדת הכלכלה

דוד ביטן:  על סדר היום יישום הרפורמה בדואר והשלכותיה על מתן השירות לציבור

דוד ביטן:      שר התקשורת מכבד אותנו בנוכחותו בדיון הזה וטוב שכך

התקשורת שלמה קרעי: הכבוד שלי

דוד ביטן: זה אומר שמבחינתך הנושא חשוב

דוד ביטן:  האמת היא שאני מאוד מודאג ממה שקורה בדואר

דוד ביטן:  אני אומר לכם את האמת

דוד ביטן:  אני יודע שבקדנציה הקודמת עבר חוק ויכול להיות שנצטרך לשפר אותו במידה מסוימת כי מה שאני רואה, לא מוצא חן בעיניי, מבחינת השירות שצריך להיות לציבור

דוד ביטן:  ישבתי עם הנהלת הדואר ויש דברים שהם בעייתיים מבחינתם

דוד ביטן:      האוצר, נתתם הרבה כסף לתוכנית הבראה ואני לא אומר שלא אבל יש דברים בפריפריה שצריך לעזור, כפי שעושים עם התחבורה הציבורית למשל

דוד ביטן:  אי אפשר להפיל הכול על הדואר ולהגיד יש תחרות

דוד ביטן:  הסיפור הזה לא ילך

דוד ביטן:  אם רוצים דואר ציבורי, אתם צריכים לשים יד בכיס

דוד ביטן:  זאת לא חברה שאפשר לנהל אותה באופן רווחי

דוד ביטן:  אין דבר כזה

דוד ביטן:       כבוד השר, בבקשה

התקשורת שלמה קרעי: תודה אדוני יושב הראש

התקשורת שלמה קרעי:  בהחלט עונג רב לשבת לידך כיושב ראש הוועדה כאן

התקשורת שלמה קרעי:  אני אציג את הדברים בצורה כללית

התקשורת שלמה קרעי:  כמו שאמרת זו אמנם ירושה מהקדנציה הקודמת ובכל זאת בחזון הכללי ובתוכנית כמו שהיא הוצגה בפניי והשינויים שדרשתי באותם שלבים של הבראה עד לתהליך ההפרטה, אני חושב שעשינו כברת דרך ובהחלט כולנו קשובים ולא סתם אנחנו מגיעים לוועדת הכנסת כאשר כאן - חוץ מהוועדות המקצועיות שלנו - גם הציבור נשמע ואנחנו פתוחים לדיון, לטענות ולדברים שיישמעו כאן

התקשורת שלמה קרעי:      באופן כללי בדרישה והביקושים לשירותי דואר – ותכף המנכ"לית לירן תציג את הנתונים באופן יותר מפורט - יש ירידה מאוד משמעותית בשנים האחרונות

התקשורת שלמה קרעי:  השוק עובר לשירותים דיגיטליים, וחוץ מדרישות רגולטוריות שמחייבות ספקים או חברות לשלוח מכתבים פיזיים, אין כמעט שימוש להוציא אולי 10 אחוזים משוק המכתבים שהם עדיין של אזרחים פרטיים

התקשורת שלמה קרעי:  אנחנו רואים שכל פעם הדואר נכנס, מזה כמה שנים, למשבר וצריך לשלם מאות מיליוני שקלים, ואפילו יותר מכך בתוכנית האחרונה, ואת הכסף הזה בסופו של דבר אנחנו משלמים

התקשורת שלמה קרעי:      לכן יש כאן עכשיו תהליך בו מנסים בו מנסים להביא את הדואר - ובאמת צומצמו קרוב ל-1,000 עובדים, רובם בתוכניות מאוד טובות

התקשורת שלמה קרעי:  האוצר שם הרבה כסף בתוכנית - לשפר את השירות לציבור בדרכים שהציבור היום יותר צורך אותם

התקשורת שלמה קרעי:  למשל מקבלי קצבאות בביטוח לאומי לא צריכים היום להגיע מדי חודש ולקבל את הקצבה אלא יכולים לקבל כרטיס אשראי, סוג של כרטיס אשראי, בתוכו נטענת הקצבה שלהם באופן אוטומטי מדי חודש

דוד ביטן: מה תגיד לקשישים שבחיים לא השתמשו בכרטיסי אשראי?     

התקשורת שלמה קרעי: משתמשים

מישאל וקנין: משתמשים מאוד יפה

מישאל וקנין:  בקורונה כמעט כולם עברו לזה

התקשורת שלמה קרעי: בכל מקרה, חוץ מהשירותים הדיגיטליים שאנחנו מנסים להעביר, אני חושב שלתת כרטיס לתוכו נטענת הקצבה ואפשר למשוך את הכסף בכל כספומט ברחבי הארץ, זה דבר שהוא בשורה

התקשורת שלמה קרעי:  באמת הרבה עברו לזה אבל יש כאלה שעדיין לא נגישים לטכנולוגיה, כפי שאתה אומר אדוני היושב ראש, וכן מעדיפים להגיע לסניף ולקבל שירות מפקיד שיושב באשנב

התקשורת שלמה קרעי:  לכן ברישיון החדש שהוצג בפניי, אני דרשתי שברישיון – מה שלא היה בו – ייאמר שבפריפריה, במקומות שהם די מבודדים, שם כמעט ולא יתאפשר לסגור נקודת דואר שמהווה תחליף

התקשורת שלמה קרעי:  נקודת דואר היא דבר שהוא תחליפי לסניף דואר כמו שהוא קיים היום כאשר בנקודה הזאת יש שירותים בסיסיים שעדיין חברת הדואר תהיה חייבת לתת אותם כמו בנק הדואר ושירותים נוספים בסיסיים שיוכלו להינתן באותה נקודה

דוד ביטן: למה אי אפשר לפתוח סניפים שיהיו רק בנק הדואר? עזוב רגע את הדואר עצמו

דוד ביטן:  שהדואר יפתח בכל מיני מקומות סניפים של בנק הדואר וייתן שירותים של בנק הדואר

דוד ביטן:  הבנתי שלפי הרישיון זה בלתי אפשרי

התקשורת שלמה קרעי: לא

התקשורת שלמה קרעי:  אין דבר שהוא בלתי אפשרי

התקשורת שלמה קרעי:  אם הדואר חושב שהדבר הזה הוא רווחי וטוב לו, הוא יכול

התקשורת שלמה קרעי:  אגב, מה זה נקודת שירות? בנקודת שירות שאנחנו אומרים שהיא תחליף סניף, יינתנו בעיקר, עיקר השירתים שיסופקו זה בנק הדואר ועוד 4 שירותים עיקריים

התקשורת שלמה קרעי:  אני לא זוכר את הנקודות אבל לירן תכף תציג את השירותים הנוספים שיינתנו באותה נקודת שירות

התקשורת שלמה קרעי:       בוא נדבר על ארבעת הבנקים הגדולים בישראל

התקשורת שלמה קרעי:  יש להם היום, לכל הבנקים הגדולים, לכל ארבעת הסניפים ביחד, כ-100 סניפים שהולכים לתת שירות שיש פקיד באשנב, שנותנים שירותי אשנב, שירותי פקיד

התקשורת שלמה קרעי:  100 סניפים כאלה בכל הארץ כאשר הדואר במתכונת החדשה שלו צפוי להיות עם כ-330 סניפים כאלה ברחבי הארץ פלוס מאות מרכזי חלוקה

התקשורת שלמה קרעי:  כיום עיקר שוק הדואר מבחינה של מכתבים וחבילות עבר לחבילות ושם התחרות האמיתית של הדואר

התקשורת שלמה קרעי:  מרכזי חלוקה יהיו בנפרד

התקשורת שלמה קרעי:  זאת אומרת, יכולים להיות גם בתוך נקודת שירות, גם בתוך סניף דואר וגם כמרכזי חלוקה בתוך חנויות

התקשורת שלמה קרעי:  בסופו של דבר, כאשר אנחנו נגיע לשלב ההפרטה, יהיה משתלם למגישי ההצעות להגיש הצעה

התקשורת שלמה קרעי:  אם למשל רשת של סופרמרקטים, רשת קמעונאית שתחליט לקנות את הדואר בהפרטה או להציע הצעה, היא יודעת שהיא יכולה לשים נקודת שירות בכל אחד מהסופרמרקטים שלה

התקשורת שלמה קרעי:  זה דבר שמקטין מאוד מאוד את העלויות, יכול לייעל את השירות ולהעלות את מספר הנקודות

התקשורת שלמה קרעי:      אנחנו בעיקר מתמקדים ודורשים מהדואר שבתהליך ההבראה הזה כל השירותים, כאשר לאחרונה התחילו להיכנס לשירותים דיגיטליים, אנחנו דורשים שכמעט הכול יהיה אפשר לעשות בדרך דיגיטלית ויחד עם זאת יש מרחקים - כיום זה עומד בתנאי הרישיון אבל זה עדיין לא סגור ואני ביקשתי לראות את הפריסה המחודשת של סניפי הדואר בנקודות השירות - כאשר מרחק של 3 קילומטרים זה המקסימום שיכול להיות בין נקודת שירות שכוללת בנק דואר לבין 90 אחוזים מהציבור באותו ישוב

דוד ביטן: היום הבנקים סוגרים סניפים

דוד ביטן:  למה שהבנקים עם רווחי העתק שלהם לא יממנו את בנק הדואר? מה הבעיה עם זה?     

התקשורת שלמה קרעי: קודם כל, הבנקים, זו בעיה בפני עצמה

דוד ביטן: נחוקק חוק שהם ברווחים שלהם יממנו את בנק הדואר

דוד ביטן:  הרי בנק הדואר יכול לעשות המון שירותים של הבנקים

דוד ביטן:  היום כמעט ואין פקידים בבנקים

התקשורת שלמה קרעי: בכל הארץ יש 100 סניפים שנותנים שירותי אשנב

דוד ביטן: אני לא פוסל את זה, שהמימון של בנק הדואר יהיה דרך הבנקים

דוד ביטן:  כמה הם מרוויחים בשנה?     

התקשורת שלמה קרעי: הם מרוויחים 20 מיליארד שקלים רווח נקי

דוד ביטן: מה העלות של בנק הדואר מבחינת הדואר?     

דוד לוי: בנק הדואר נכון להיום – אנחנו מחזיקים סדר גודל של 2,000 ומשהו עובדים - עולה סדר גודל של כמה מאות מיליוני שקלים

דוד ביטן: הם יכולים לממן את זה

דוד ביטן:  מה הבעיה? אני לא מבין

דוד ביטן:  נעשה חוק

דוד ביטן:  אתם הפעם עושים מהר את החוקים, נכון? כשהייתי יושב ראש הקואליציה עשיתי חוק ביומיים

דוד ביטן:  נעשה חוק שהבנקים יממנו את בנק הדואר ואז תאמין לי שלא יסגרו אף סניף ויפתחו עוד סניפים

דוד ביטן:  למה שלא יעשו את זה?     

התקשורת שלמה קרעי: אדוני היושב ראש, לגבי הבנקים דעתי ידועה

התקשורת שלמה קרעי:  זה שוק חסר תחרות

התקשורת שלמה קרעי:  זה קרטל שהציבור משלם עשרות מיליארדים

דוד ביטן: תחשוב על ההצעה שלי

דוד ביטן:  אני בעד שהבנקים יממנו את זה

התקשורת שלמה קרעי: זה השוק הבנקאי בתחרות

דוד ביטן: זה לא שוק בנקאי כי הבנק לא מתחרה בהם

דוד ביטן:  כל החוקים שעשינו ברפורמות בזמנו – גם הממשלה החדשה וגם הישנה – לגבי הבנקים, בסופו של דבר העמלות עלו והבנקים הרוויחו יותר כסף

דוד ביטן:  שלא יספרו לי סיפורים בעניין הזה

התקשורת שלמה קרעי: נכון כי לא השכילו לפתוח את השוק

דוד ביטן: תחשוב על זה

דוד ביטן:  אני הפתעתי אותך כאן

התקשורת שלמה קרעי: לא השכילו לפתוח את השוק הזה לתחרות

דוד ביטן: חשבתי על זה עכשיו

דוד ביטן:  לא משהו מתוכנן

דוד ביטן:       אני אבקש מהיועץ המשפטי שיבדוק את העניין וינסח לנו הצעת חוק של הוועדה בנושא הזה

דוד ביטן:  אני אלך על זה עד הסוף

דוד ביטן:  הבנקים יממנו את בנק הדואר

דוד ביטן:  זה מה שיהיה

התקשורת שלמה קרעי: אדוני, אתה חופשי

התקשורת שלמה קרעי:  שוב, זה לא דבר שהוא בתחום הבנקים

דוד ביטן: נכון

דוד ביטן:  זה בתחום אחריות הוועדה

התקשורת שלמה קרעי: נכון

התקשורת שלמה קרעי:  בדיוק

דוד ביטן: נעזור לך בעניין הזה

התקשורת שלמה קרעי: בכל מקרה, אנחנו מתכוונים לוודא שבתהליך ההבראה הזה השירות לציבור, לא רק שלא ייפגע אלא אף ישתפר פלאים גם דרך ההנגשה, דרך הדיגיטל, וגם דרך הקמת נקודות שירות שייתנו את שירותי בנק הדואר שאתה מדבר עליהם ועוד שירותים בסיסיים שהם השירותים העיקריים שנצרכים היום בסניפי הדואר כתחליף לסניפים שייסגרו

התקשורת שלמה קרעי:  כמו שאמרתי, בפריפריה נתתי דרישה הרבה יותר מחמירה שאי אפשר לסגור נקודת שירות ביישובים מבודדים כאלה כמו בדרום, בצפון, ערד, דימונה, שגם אם השירות שם לא יידרש כל כך, תצטרך להיות ירידה של מעל 80 אחוזים בשירותים לדואר, בביקושים לשירותים, כדי שיהיה אפשר לסגור נקודת שירות שזה דבר כמעט בלתי אפשרי כי תמיד תהיה אותה דרישה מינימלית וגם דרישה של מרחק של לא יותר מ-3 קילומטרים מנקודת שירות או מיחידת דואר מרכזית

התקשורת שלמה קרעי:  כלומר, מקסימום 3 קילומטרים בין כל לקוח בכל מקום לבין נקודת שירות בה הוא יכול לקבל שירותים של בנק הדואר

התקשורת שלמה קרעי:       יכול להיות שיש כאלה שהתרגלו שיש להם סניף ליד הבית ואני מקבל פניות כאלה מחולון, מאשקלון, מטבריה וממקומות כאלו ואחרים

דוד ביטן: סניף של הדואר או של בנק הדואר?     

התקשורת שלמה קרעי: סניף דואר בתוכו יש גם את בנק הדואר, שבתוכו ניתנים שירותים של בנק הדואר

התקשורת שלמה קרעי:  כמו שאמרתי, נקודת שירות או סניף דואר שקיים נותנים גם את שירותי בנק הדואר

התקשורת שלמה קרעי:  ביקשתי לראות את הפריסה, מה מתכנן הדואר לסגור בשנה-שנתיים הקרובות מבחינת סניפים ומה הוא מתכוון לפתוח בגלל הדרישות של הרישיון בנקודות שירות ובמרכזי מסירה של חבילות

התקשורת שלמה קרעי:  המלצתי לפונים אלי שגם רשויות מקומיות יוכלו להגיע להסכמה יחד עם הנהלת הדואר על סניף מסוים שהוא חשוב להם

התקשורת שלמה קרעי:  הם רואים את טובת האזרחים הרבה יותר ממה שאנחנו מבינים

דוד ביטן: ראשי הרשויות ירצו שיהיה להם סניף דואר

דוד ביטן:  אי אפשר יהיה להגיע להסכמה איתם כי הם תמיד ירצו שיהיה להם סניף דואר

התקשורת שלמה קרעי: אם ראש הרשות יודע שבמקום הסניף הזה קמה נקודת שירות, מבחינתו זה לא כל כך משנה

התקשורת שלמה קרעי:  אבל אם יש משהו נקודתי שמאוד חשוב לראש רשות, למיטב ידיעתי כבר יש מקומות בהם הגיעו להסכמה עם הדואר והשאירו את הסניף שראש הרשות חשב שהוא נחוץ לאזרחים שלו

התקשורת שלמה קרעי:       אלו הדברים

התקשורת שלמה קרעי:  אגב, כל המטרה כאן היא גם לפתוח את השוק לתחרות

התקשורת שלמה קרעי:  אנחנו פותחים את מרכזי החלוקה שעד היום רק לדואר הייתה יכולת לשלוח מכתבים ב-25 אחוזים מהמקומות במדינת ישראל

התקשורת שלמה קרעי:  הנושא הזה נפתח לשחקנים חדשים שייכנסו לשוק, שייעלו את השוק, ייעלו את השירות, יורידו את המחירים

התקשורת שלמה קרעי:  כאשר השוק נפתח לתחרות, בסופו של דבר מי שנהנה יותר מכל, אלה אזרחי ישראל ו לשם אנחנו מכוונים

דוד ביטן: המנכ"לית

בן חורין: בוקר טוב ליושב ראש ועדת הכלכלה ולחברי ועדת הכלכלה

בן חורין:  בוודאי לשר התקשורת

בן חורין:  אנחנו מבינים את הדאגה

בן חורין:  אכן בשנים האחרונות שוק הדואר עובר תמורות מאוד משמעותיות בשנתיים האחרונות עשינו מאמץ מאוד גדול להביא תוכנית כוללת שתפסיק לשים פלסטרים ותתמודד

דוד ביטן: כן, אבל כל כמה שנים בתוכנית הבראה

בן חורין: אני חושבת שזאת אחת הבעיות

דוד ביטן: מי אמר לנו שבעוד 4 שנים לא נהיה שוב בתוכנית הבראה?     

בן חורין: ננסה להציג את התוכנית כולה

בן חורין:  בנינו אותה באופן שאנחנו מקווים שלא נזדקק למה שראינו ב-8 השנים האחרונות כאשר פעמיים חברת הדואר הגיעה למתחם חדלות הפירעון והמדינה הייתה צריכה להזרים כסף

בן חורין:  השאיפה היא לעשות את ההתאמות הנדרשות שהן מאוד מאוד משמעותיות כדי שהדואר לא ימצא את עצמו שוב במצב הזה

בן חורין:      אני אשמח אם תפתחו את המצגת

בן חורין:  אנחנו נתחיל להציג את המאפיינים והמגמות בשוק הדואר

דוד ביטן: השר, אם אתה צריך ללכת, אתה יכול

התקשורת שלמה קרעי: אני אשאר

התקשורת שלמה קרעי:  יש לי עוד זמן

בן חורין: הדבר הראשון שחשוב שכולנו נהיה ערים לו זה שיש לנו ירידה בביקוש למכתבים

בן חורין:  כולנו מבינים את זה

בן חורין:  מנגד יש לנו עלייה בביקוש לחבילות

בן חורין:  זאת מגמה מאוד משמעותית ברמה המסחרית שמשנה את דפוסי הצריכה של אזרחי ישראל

בן חורין:  מנגד אנחנו רואים עלייה בביקוש לשירותים מקוונים וירידה בביקוש לשירותי אשנב

בן חורין:  פחות אנשים רוצים לצאת מהבית, לבוא, לעמוד בתור ומעדיפים לבצע את הפעולות, ככל שהדבר ניתן, במכשירים שלהם בלי לעמוד בתור ובלי להזדקק לסניף

בן חורין:      הדבר הנוסף שאנחנו רואים ברמת המגמות

בן חורין:  אתם יכולים לראות כאן את מה שתיארתי, את כמות המכתבים בשנה, במיליונים

בן חורין:  תסתכלו מה קרה בין 2019 ל-2022

בן חורין:  בשנת 2019 היינו ב-469 מיליון מכתבים ובסוף שנת 2022 אנחנו ב-370 מיליון מכתבים, ירידה כוללת של 21 אחוזים

בן חורין:  כולכם יודעים, כל מי שיושב כאן, שאנחנו שולחים מעט מאוד מכתבים, בוודאי אנשים פרטיים, ומה שנשאר לנו זה בעיקר שירותים עסקיים

בן חורין:      בצד ימין את רואים את היקף שוק החבילות

בן חורין:  שוק הדואר מתרכז בחבילות ואנחנו רואים עלייה בהיקפי החבילות, במיליונים בכל שנה

בן חורין:       תראו מה קורה מבחינת פריסת שירותי הדואר

בן חורין:  בשנים האחרונות – זה חלק ממה שמטריד את חברי הוועדה – הצטמצמו נקודות השירות או אפשר לקרוא להם סניפי הדואר ב-25 אחוזים

בן חורין:  במקביל אתם רואים שהייתה עלייה מאוד משמעותית במרכזי המסירה

בן חורין:  הדבר הזה מבטא את הביקוש של הציבור

בן חורין:  הציבור בסוף משתמש בשירותי הדואר להביא חבילות ומשתמש פחות בשירותי הדואר האחרים

בן חורין:       תסתכלו על עולמות הדואר הנע ותראו מה קרה

בן חורין:  מה שאתם רואים כאן זה מספר הפעולות באלפים

בן חורין:  בין 2015 ל-2021 מ-904 אלף ל-131 אלף פעולות בשנה

בן חורין:  אם תחשבו על זה במונחי ממוצע פעולות, יש לנו פחות מפעולה ביום ביישוב

בן חורין:  דואר נע מגיע ליישוב ויש בו פחות מפעולה אחת

בן חורין:  תחשבו כמה עלויות יש לדבר הזה וכמה התועלת של המודל הזה מוגבלת וטעונה שינוי

בן חורין:      נסתכל על עוד דבר

בן חורין:  כבוד היושב ראש

בן חורין:  תסתכלו על מופעי הקהל ביחידות

בן חורין:  אתה יכול לראות שבין 2019 ל-2022 יש לנו ירידה של 39 אחוזים בסך מופע הקהל

בן חורין:  אנשים הולכים למרכזי המסירה לקחת את החבילות, אנשים מבצעים פעולות און-ליין, אנשים מבצעים פעולות בדרכים אחרות

בן חורין:  היום, ב-2022, אנחנו ב-19 מיליון מבקרים בשנה

בן חורין:  תראו את היקף הירידה

בן חורין:  אני מזכירה לכם ש-25 אחוזים מהסניפים נסגרו ואז היינו מצפים לראות יותר פעולות בסניף אבל אנחנו עדיין רואים בממוצע 18 אחוזים ירידה של מופע קהל ליחידת דואר

בן חורין:  זאת אומרת, בסוף יש לנו ירידה מאוד משמעותית וגדולה יותר בביקושים מאשר היקף סגירת הסניפים

בן חורין:       היושב ראש, הדבר הזה מחייב אותנו להתאמות כי אנחנו משיתים על הדואר ברגולציה הקיימת עלויות שמביאות אותו להפסד מבני

בן חורין:      אתם יכולים לראות בשקף הבא שמראה שהיום חברת דואר ישראל נמצאת בהפסד גולמי מובנה

בן חורין:  ההוצאות שלה גדולות מההכנסות שלה במודל הקיים

בן חורין:  בשקף הזה אנחנו רואים גם פיטורי עובדים, גם נכסים וכולי, אבל בסוף זאת הבעיה המרכזית

בן חורין:  במבנה הקיים ההוצאות גדולות מההכנסות ולכן במודל הנוכחי חברת הדואר לא יכולה להמשיך לספק לתושבי ישראל באופן אוניברסלי שירותים נאותים

בן חורין:      לכן הלכנו למהלך גדול מאוד אותו אני רוצה להציג

בן חורין:  הוא כולל 3 גלגלי שיניים כאשר המרכזי בהם הוא ההפרטה

בן חורין:  אנחנו חושבים שחברת דואר ישראל צריכה לעבור לניהול יעיל שיש איתו מידה של סינרגיה עסקית ולכן בחודש אפריל אושרה בוועדת השרים להפרטה הפרטת הדואר

בן חורין:  תהליך ההפרטה נמצא בשלבים המתקדמים שלו והשאיפה היא שבסביבות חודש אפריל-מאי אפשר יהיה לצאת בנוהל מכירה

בן חורין:  לוחות הזמנים די דחוקים והשאיפה היא שבתחילת שנה הבאה זה יהיה

בן חורין:  אנחנו לוחצים בדבר הזה

בן חורין:  השר מקיים סטטוסים

בן חורין:  רשות החברות ואגף התקציבים עובדים מאוד קשה לדחוף את המהלך

בן חורין:  אני מסכימה איתך שבסוף הוא בלב האירוע

בן חורין:  אם נצליח בהפרטה, אנחנו נראה שינוי ונראה הפעלה יעילה של הדואר כאשר המטרה היא לספק שירותים בלי להפסיד כסף

בן חורין:       שתי הרגליים האחרות שאני חושבת שבמידה רבה התכנסנו גם לכבודן

בן חורין:  האחת, תוכנית ההבראה והפרשת העובדים

בן חורין:  החברה שוב הגיעה למתחם חדלות הפירעון על רקע כל הדברים שהראינו ונאלצנו לעשות תוכנית הבראה נוספת בחברת הדואר

בן חורין:  אגף התקציבים והחשב הכללי הובילו אותה והיא כבר נכנסה לפעולה

בן חורין:      הרגל הנוספת היא התאמת הרגולציה

בן חורין:  כמו שהראיתי לכם, אם הביקושים יורדים, הסניפים ריקים ומכוניות נוסעות כדי לתת שירותים באוזרים כפריים ומתבצעת שם פעולה אחת ביום, אי אפשר להשאיר על מכונה את הרגולציה הקיימת

בן חורין:  חייבים לאפשר שינוי במודל הפריסה, מעבר מסניפים לנקודות שירות, נקודות שירות שהן חנות בתוך חנות מה שמגדיל במידה רבה את הנגישות

בן חורין:  במקום פתיחת סניפים, אנחנו רוצים פתיחת מרכזי מסירה שמנגישים חבילות

בן חורין:  אנחנו רוצים מעבר מסיבי לדיגיטל, שבאמת רק מי שצורך את השירותים האלה ילך לסניפים ואז באמת לא נצטרך היקף סניפים כל כך גדול ומבנה העלויות של הדואר יהפוך להיות ריאלי

בן חורין:       אני רוצה לתאר לכם את התהליכים שהרישיון החדש של הדואר מבקש לייצר כאשר חלקם כבר בתנועה משמעותית

בן חורין:       האחד, שירותים מקוונים

בן חורין:  היושב ראש, אנחנו רוצים לאפשר לאזרח הישראלי לבצע את כל הפעולות הדואריות דרך המכשיר שלו בלי לצאת מהבית, בלי לעמוד בתור ובלי להזמין תור

בן חורין:  הדואר נמצא בפעולה מואצת כאשר חלק גדול מהשירותים אפשר כבר לקבל היום במכשיר ובחודשים הקרובים, בשנה הקרובה, הדבר הזה יתרחב בצורה מאוד מאוד משמעותית

בן חורין:  מפתיחת חשבון, הפקדות, שמיכות, תשלומי שוברים - כל הדבר הזה, חלקו יכול כבר כעת להתבצע וחלקו במשך השנה-שנה וחצי הקרובות כולו יעבור לדיגיטל

בן חורין:      ישאל היושב ראש בצדק לגבי האוכלוסיות שפחות משתמשות בדיגיטל

בן חורין:  כאן אני רוצה לומר כמה דברים, גם מבחינת פריסה

בן חורין:  אנחנו לא סוגרים את סניפי הדואר

בן חורין:  אכן אנחנו עושים איזשהו צמצום ועוברים למודל של נקודות שירות בהן יינתנו השירותים העיקריים במקביל להגדלת מרכזי המסירה

דוד ביטן: המודל הזה היה

דוד ביטן:  עשו את זה בנושא הדואר הרשום וחבילות

דוד ביטן:  זה לא עזר

בן חורין: מה שאתה מתאר אלה מרכזי המסירה

בן חורין:  אני דווקא חושבת שהמודל של מרכזי החבילה של חבילות הוא מודל שעובד יחסית והוא נוח לציבור

בן חורין:  מרכזי המסירה קרובים לבית, הם בפיצוציה הסמוכה

בן חורין:  זה מודל שעובד

בן חורין:  מה שקרה זה שסניפי הדואר יחסית נשארו ריקים וכמו שראינו הביקושים בהם יורדים אבל מצד שני הדואר צריך להמשיך להחזיק את העלויות

בן חורין:  בסוף אמצעי הייצור של הדואר הם העובדים והסניפים

קריאה: זה לא נכון

משה אשכנזי: את כנראה לוביסטית

בן חורין: יהיה אפשר להתייחס כשאסיים

בן חורין:  אני אשמח לשמוע

דוד ביטן: אתה רוצה לנהל את הוועדה? זאת לא פעם ראשונה שאתם עושים את זה

דוד ביטן:  מספיק

בן חורין: חברים, יש כאן שקף שמראה את הגידול במרכזי המסירה

בן חורין:  אפשר לחזור אליו

בן חורין:  היושב ראש, אתה יכול לראות את הגידול שחל בשנים האחרונות במרכזי המסירה

התקשורת שלמה קרעי: לירן, תשימי דגש על נקודות השירות החדשות

בן חורין: היושב ראש, אני אסביר את השינוי

בן חורין:  אנחנו אומרים שאם עכשיו היו סניפים שהיו נותנים 20 סוגי שירותים, אנחנו רוצים לעבור למודל של נקודות שירות

בן חורין:  נקודת שירות יכולה להיות גם חנות בתוך חנות

בן חורין:  לצורך העניין, סופר פארם, רק לשם הדוגמה, אתה נכנס בדלת, אתה יכול בצד לקבל מאשנב קטן את חמשת סוגי השירותים הבסיסיים שאתה דורש

בן חורין:  מעבר לזה, כל עולם החבילות שהוא העולם העולה ימשיך להיות במרכזי מסירה שם הקפדנו בעניין הפריפריה

דוד ביטן: אני יודע דבר אחד

דוד ביטן:  סניפים נסגרים, השירות נפגע

דוד ביטן:  בשקפים זה תמיד נראה טוב

דוד ביטן:  תכל'ס, המצב הוא קצת בעייתי

דוד ביטן:       ניתן לחברי הכנסת להתייחס ואחר כך למוזמנים

התקשורת שלמה קרעי: אדוני היושב ראש, אני יוצא ולירן נשארת

התקשורת שלמה קרעי:  כמו שאמרתי, אנחנו קשובים לכל בקשה, טענה ועניין

התקשורת שלמה קרעי:  אנחנו בשלבי גיבוש של כל תהליך ההבראה, של הרישיון החדש ואם יהיו דברים מהותיים יהיה גם אפשר לשנות

אוריאל בוסו: כבוד השר, לפני שאתה הולך

אוריאל בוסו:  השאלה היא האם במסגרת הרגולציה - ואתה כרגולטור – האם מנכ"ל הבנק יוכל להשתתף ולהיות "נגד" המדינה כמו מנכ"לים של בנקים אחרים

אוריאל בוסו:  אני מקווה שבמקרה הזה זה לא יהיה או שצריך להכניס את זה כסעיף?      

דוד ביטן: אתה רציני?     

התקשורת שלמה קרעי: אני מעריך שזה לא יקרה

אוריאל בוסו: ייקחו את הכסף שלך וישקיעו באיראן

אוריאל בוסו:  אתה יכול לדעת?      

דוד ביטן: הכול יכול להיות

דוד ביטן:  אני לא יודע אם באיראן יש דואר

דוד ביטן:      תודה כבוד השר

דוד ביטן:      התייחסות חברי הכנסת

אימאן ח'טיב יאסין: בוקר טוב לכולם

אימאן ח'טיב יאסין:  זאת לא ישיבה ראשונה וכנראה יהיו עוד ישיבות רבות בנושא הזה

אימאן ח'טיב יאסין:  בשורה התחתונה, אני חושבת שהמטרה העיקרית היא שהאזרח יקבל את השירות

אימאן ח'טיב יאסין:  זה מה שצריך להנחות אותנו, שהאזרח יקבל את השירות באופן הכי פשוט והכי קל

אימאן ח'טיב יאסין:  הדיון הזה מאוד מסועף

אימאן ח'טיב יאסין:       השאלה הראשונה שלי היא האם אנחנו נוכל לקבל רשימה שמראה היכן הסניפים שנסגרו בשנה האחרונה

אימאן ח'טיב יאסין:  אני יכולה להביא עדות על 5 ישובים בחברה הערבית בהם נסגרו עד חודש מאי וסניפים אלה מהווים סניף יחיד בכל היישוב

אימאן ח'טיב יאסין:       את מדברת על חנות בתוך חנות

אימאן ח'טיב יאסין:  אני אדבר על יפיע, ישוב עם יותר מ-20 אלף תושבים

אימאן ח'טיב יאסין:  נקודת החלוקה בדואר בסופר מסוים כאשר אין שם גישה ציבורית ואפילו אוטובוס לא עובר שם

אימאן ח'טיב יאסין:  רק מי שיש לו יכולת ומכונית יכול להגיע לשם

אימאן ח'טיב יאסין:      אנחנו מדברים על כרטיסים נטענים לאזרחים הוותיקים

אימאן ח'טיב יאסין:  מה קורה אם הכרטיסים אבד? מה קורה אם האיש המבוגר או האישה המבוגרת לא יכולים להשתמש בכרטיס? מה קורה אם מישהו מהמשפחה משתלט על הכרטיס הזה ולוקח את הכסף? היו מקרים כאלה

אימאן ח'טיב יאסין:      אנחנו מדברים על דיגיטציה

אימאן ח'טיב יאסין:  נכון, אנחנו בעידן של טכנולוגיה ויש הרבה אפשרויות

אימאן ח'טיב יאסין:  חלק גדול מהאזרחים יכולים להשתמש, יכולים מבחינת ידע, אבל בצד השני יש פלח אוכלוסייה גדול שאין לו אפילו אפשרות לתשתית ואינו יכול להשתמש בדיגיטל

אימאן ח'טיב יאסין:      אני חושבת שיש עוד משהו שאף פעם לא עלה כאן בדיונים

אימאן ח'טיב יאסין:  אם למשל שולחים דבר דואר, שולחים פתק אותו שמים בתא הדואר

אימאן ח'טיב יאסין:  אני אדבר על עצמי

אימאן ח'טיב יאסין:  אני לא הולכת הרבה לדואר כי לרוב אני מנסה לעשות את כל הפעולות באמצעות הדיגיטל כי יש לי את היכולת לעשות את זה

דוד ביטן: בדרך כלל תיבת הדואר נמצאת בבניין

אימאן ח'טיב יאסין: איזה בניין? לא

דוד ביטן: בבניין המגורים

אימאן ח'טיב יאסין: לא

אימאן ח'טיב יאסין:  ביישובים הערביים תיבות הדואר מרוכזות בשכונות מסוימות

אימאן ח'טיב יאסין:  ביפיע למשל ב-3 שכונות

אימאן ח'טיב יאסין:  אם אתם שולחים את ההודעה, אתם לא שולחים הודעה לטלפון אלא לתיבת הדואר והיא חוזרת אחרי שלושה-ארבעה ימים ושוב פעם שולחים הודעה, דבר שעולה כסף

אימאן ח'טיב יאסין:  אפשר לשלוח הודעה לטלפון של הנמען ולהודיע לו שיש לו דבר דואר שמחכה לו

אימאן ח'טיב יאסין:      לגבי הסוגייה של הפריפריה

אימאן ח'טיב יאסין:  אני חושבת שזה עוול גדול לסגור תחנות דואר ביישובים בפריפריה החברתית והגיאוגרפית במיוחד אם אנחנו נדבר על שירותי דואר שהם התחליף הבלעדי לשירותי בנק שלא קיימים ביישובים הערביים

דוד ביטן: נכון

דוד ביטן:  דרך אגב, על בנק הדואר אנחנו לא נוותר

דוד ביטן:  לא נוותר על זה

דוד ביטן:  אני מצאתי לכם פתרון

דוד ביטן:  נחייב את הבנקים לממן את זה

אימאן ח'טיב יאסין: בישיבה שעברה דובר על כך שינסו לעזור לדואר מבחינה תקציבית ומישהו שאל למה לא מקבלים עבור שירות הדואר, אבל יש אזרחים שהם הכי עניים במדינה שמשתמשים בדואר כי אין להם ברירה אחרת

אימאן ח'טיב יאסין:  ראינו שהתחילו גם לגבות כסף על שירותים מסוימים

אימאן ח'טיב יאסין:  השאלה היא האם יש פיקוח על הגבייה הזאת, מה הסכום ומה מותר

אימאן ח'טיב יאסין:  עושים דברים ולא שואלים

אימאן ח'טיב יאסין:  עם כל הכבוד לבעיה, צריך לתת פתרון והמדינה צריכה לקבוע נהלים, אבל גם צריך לדאוג שבסופו של יום השירות יגיע לאזרח

דן אילוז: אני אדבר בקצרה

דן אילוז:  קודם כל, תודה על קיום הדיון, אדוני היושב ראש

דן אילוז:  אני מרגיש בנוח עם שר התקשורת שמשלב בין הבנה כלכלית לבין ראייה חברתית

דן אילוז:  זה משהו שניכר בדברים שלו, רגישות חברתית לבין הבנה כלכלית מאוד עמוקה

דן אילוז:      אני לא אפתיע אנשים שמכירים אותי אבל אני מאוד בעד תוכנית ההפרטה ותוכנית ההבראה

דן אילוז:  אני כן חושב שאנחנו כרגע במצב שבו אנחנו רואים את חברת הדואר כיצור כלאיים

דן אילוז:  היא בדרך להפרטה בתוך הבראה וצצות הרבה בעיות ואלה בעיות שיכולות להיות אחר כך בעיות בהפרטה כאשר אנחנו מנסים לוודא שהדואר יצליח להתחרות עם החברות הפרטיות, תוך כדי זה שהוא נותן את השירות שאנחנו מצפים ממנו לתת

דן אילוז:  דוגמה מאוד פשוטה שעלתה כאן הרבה היא השירות לפריפריה

דן אילוז:  אני מוסיף גם את יהודה ושומרון וכל המקומות האלה, כאשר לפעמים לחברות פרטיות יותר קשה להגיע למקומות האלה

דוד ביטן: לא

דוד ביטן:  הן לא רוצות להגיע

דוד ביטן:  זה עולה להן הרבה כסף

דן אילוז: הן לא רוצות כי זה יותר קשה

דן אילוז:  מסכים איתך

דן אילוז:  אז הן זורקות את זה על הדואר ואז מה יקרה ביום אחרי ההפרטה? מי יטפל בזה? איך אנחנו דואגים שעדיין יהיה שירות? איך אנחנו דואגים שחברת הדואר תוכל באמת להתנהל כחברה רווחית גם במצב הזה?     אלה שאלות שאנחנו כוועדה צריכים לשאול

דן אילוז:  אני שוב מודה לך על קיום הדיון הזה

אימאן ח'טיב יאסין: אני מתנצלת

אימאן ח'טיב יאסין:  אני צריכה להשתתף בעוד ועדות

אימאן ח'טיב יאסין:  יש היום הרבה דיונים

דוד ביטן: תישארי כאן

דוד ביטן:  את לא חייבת ללכת

אימאן ח'טיב יאסין: אני אוהבת

אימאן ח'טיב יאסין:  אתה רואה, אני מגיעה מהצפון מוקדם בבוקר כדי להיות כאן

אליהו דלל: אנחנו דנו בנושא הדואר בוועדת הכספים

אליהו דלל:  יש לי שאלה למנכ"לית משרד התקשורת

אליהו דלל:  אנחנו מדברים על הפרטה והפרטה זה תמיד טוב אבל זה פוגע בשירות שהוא שירות חיוני לאזרח

אליהו דלל:  מה אופי ההפרטה? האם הוא כולל גם נכסים או רק את השירות?     

דוד ביטן: האוצר אומר שהוא נתן כסף, אבל נתן להם למכור נכסים

דוד ביטן:  בסוף האוצר לא נותן כסף

אליהו דלל: זאת אומרת, האוצר לקח נכסים 

דוד ביטן: לקחו נכסים של הדואר

אליהו דלל: הדואר נשאר ללא נכסים

דוד ביטן: יחסית הם לא נתנו הרבה

דוד ביטן:  מנכ"ל הדואר, מה עלות הנכסים?     

אליהו דלל: 600 מיליון

דוד לוי: כ-800 מיליון

דוד ביטן: כמה הם נתנו לכם לצורך הפיטורים?     

דוד לוי: כ-800 כי זה כרגע עוד בתהליך הערכת שווי

דוד לוי:  אמורים לכסות פחות או יותר את עלות הפיטורים של העובדים

דוד לוי:  מעבר לזה היו הזרמות של הון בדרכים שונות, הלוואות בעלים וכולי שנכנסו לתוך החברה כדי לכסות את הבור הפיננסי שיאפשר להמשיך לעבוד מול הבנקים

דוד ביטן: מה יהיה עם האוצר?     

אליהו דלל: זאת בדיוק הנקודה

דוד ביטן: האוצר כאילו נותן

דוד ביטן:  כאילו

אברהם בצלאל: מה עם ה-180 מיליון שכן העבירו לפני שבועיים?     

קריאה: חלק עבר

אליהו דלל: בכל מקרה, השאלה שלי היא מה אופי ההפרטה

אליהו דלל:  האם יכול גוף פרטי לקחת את השירות שאתם מדברים עליו ולהרוויח ממנו, אם בכלל

אליהו דלל:       שאלה נוספת היא האם נעשה ניתוח בפעילות של הדואר, איזו פעילות היא רווחית ואיזו לא

אליהו דלל:  אם מדברים על בנק, הבנקים מרוויחים

אליהו דלל:  יכול להיות שצריך לתת יותר סמכויות לבנק הדואר בנושאים מסוימים שדומים לבנקים ואז הוא יוכל להרוויח את זה ומכאן לממן או לסבסד שירותים אחרים

דוד ביטן: אני חושב שבנק הדואר כמעט ולא לוקח עמלות

דוד ביטן:  זו הבעיה העיקרית שלו

אליהו דלל: יכול להיות שהוא כן צריך לקחת

דוד ביטן: אם הוא ייקח, אז מה? אנחנו רוצים שדברים מסוימים יהיו בלי עמלה

דוד ביטן:  נעשה את בנק הדואר בנק רגיל?     

אליהו דלל: אבל היום אין בכלל שירות

דוד ביטן: אנחנו נפתור את זה

דוד ביטן:  השאלות ששאלת זאת עבודת סמינריון

דוד ביטן:  אני מציע שניכנס לעניין

דוד ביטן:  נלמד את הבעיות הקיימות ומה הפתרונות שאנחנו מציעים למרות החוק שחוקק לא מזמן

דוד ביטן:  אין מה לעשות, אנחנו נשנה אותו

אוריאל בוסו: היושב ראש, קודם כל, אני לא מגיע עם איזו דעה מגובשת בנושא

אוריאל בוסו:  דבר אחד אנחנו יודעים והוא שבנק הדואר נותן שירות בפרט לאוכלוסיות החלשות

אוריאל בוסו:  אם מדובר בעמלות, אם בשירות לעובדים הזרים, אם זה באפשרות להטעין כרטיסים, משהו שבבנקים הגדולים יותר קשה לאנשים להתנהל ולהתנהג

אוריאל בוסו:  אני מבין שללא העזרה וללא הרפורמה הבנק יקרוס ולא יצליח להתקדם

אוריאל בוסו:  לעומת זאת אם אנחנו נתקדם בפעימה הזאת, תהיה עוד כמות של פריסות לנקודות דואר ואפשרות להצעיד את זה יותר קדימה

אוריאל בוסו:      היום אם תשאל בן אדם ברחוב אם הוא שלח מכתב בדואר – אין אופציה כזאת

אוריאל בוסו:  אנחנו יודעים שהזמנות נשלחות רק ב-ווטסאפים ובדיגיטל

דוד ביטן: רק מה שהחוק מחייב כמו דואר רשום ודברים כאלה

אוריאל בוסו: אני אומר שאין דואר אמיתי שאתה יכול לסמוך על כך שהוא יגיע

אוריאל בוסו:  הייתי עכשיו בדיון בוועדה אחרת בנושא הקנסות

אוריאל בוסו:  לפעמים מגיעות אליך דרישות קנס לאחר הזמן ואחר כך אתה צריך להוכיח שלא קיבלת בזמן וכולי

אוריאל בוסו:       כמו שאמרתי, צריך ללמוד את הבעיות

אוריאל בוסו:  לצד זה שאנחנו כן רוצים לתת את הדחיפה לדבר הזה להתנהל, צריך לטפל בבעיות שאנחנו מכירים מהיום יום

אוריאל בוסו:  תודה

אברהם בצלאל: רק כמה מילים

אברהם בצלאל:  אדוני היושב ראש, אני מאוד שמח על הדיון החשוב שאתה מקיים

אברהם בצלאל:  אני חושב שכל אחד מאיתנו נפגש בדואר ישראל בצורה כזאת או אחרת, אם רצינו לשלוח דואר או שלצערנו הגיעו אלינו קנסות או הארכת רישיון רכב או כל דבר שהוא

אברהם בצלאל:  רפורמה היא אולי חשובה אבל צריך לבדוק איך עושים אותה

אברהם בצלאל:  אני חושב שהרפורמה כרגע יכולה מאוד לפגוע במבוגרים שגרים בקיבוצים ואין להם אפילו קישורים טכנולוגיים פשוטים

אברהם בצלאל:  צריך לחשוב על הדבר הזה ולתת עליו את הדעת

אברהם בצלאל:      מצד שני חייבים גם לחזק מאוד את הדואר כי ללא מודל כלכלי יציב הדואר לא יצליח לשרוד

אברהם בצלאל:  בוועדת כספים לפני כמה שבועות הועברו 180 מיליון בהבנה שהדואר בקריסה וכמדומני שאמרו שהוא מפסיד מיליון שקלים ביום

אברהם בצלאל:  גם על הדבר הזה צריך לתת את הדעת

אברהם בצלאל:      מצד שלישי צריך לראות איך אנחנו שומרים על הדואר ואני מבין שיש העלאת מחירים ואין מישהו שבאמת בודק בכמה אפשר להעלות, אין משהו שכפוף לשר התקשורת או שיהיה פיקוח מה כן מעלים ומה כן עושים

אברהם בצלאל:  אני אומר שהדבר הזה צריך להיות בבדיקה ומחשבה ושבאמת יהיה פיקוח

יצחק קרויזר: תודה רבה על הדיון שהוא חשוב מאוד

יצחק קרויזר:  אני אדבר ממש בקצרה כי כמו שהזכירו כאן אנחנו רצים בין הוועדות השונות

יצחק קרויזר:      אני מגיע מישוב קטן בדרום רמת הגולן

יצחק קרויזר:  צריך להבין שהדואר הוא צינור החמצן שלנו ליקום כולל אל משרדי הממשלה

יצחק קרויזר:  אני מבקש ממך שכל ההחלטות - לטובת לרעת הדואר – ייעשו בשיתוף פעולה מלא עם הפריפריה הרחוקה, גם החברתית וגם הגיאוגרפית

דוד ביטן: יש מספר דברים שאני רוצה שגם האוצר וגם משרד התקשורת יתייחסו

דוד ביטן:  קודם כל, צריך פתרון לבנק הדואר

דוד ביטן:  סוגרים סניפים אבל סניפים של בנק הדואר ייפתחו מחדש

דוד ביטן:  לא יהיה מצב שלא יהיה באזורי מגורים סניף של בנק הדואר

דוד ביטן:       הדבר השני הוא פריפריה

דוד ביטן:  ברור לי שהמתחרים של הדואר לא רוצים לחלק בפריפריה

דוד ביטן:  כמו בתחבורה ציבורית כאשר המדינה מסבסדת את השירותים בפריפריה, צריך להיות גם כאן

דוד ביטן:  ברור שאם הם לא יפסידו, אין שום בעיה, אבל אם הם יפסידו בגלל העניין הזה, אתם צריכים לדאוג לכסות את זה באיזושהי צורה

דוד ביטן:       הדבר השלישי הוא התחרות

דוד ביטן:  היום יש חברות מאוד גדולות שמחלקות דואר כתחרות לדואר אבל אני מבין שהדואר מחויב למחיר מסוים והן יכולות להפחית את המחיר

דוד ביטן:  זאת לא תחרות הוגנת

דוד ביטן:  גם זה צריך להיות מתוקן

דוד ביטן:      אני מבקש מהיועץ המשפטי לבדוק את הנושאים האלה בחוק החדש

דוד ביטן:  אני לא מכיר את החוק החדש

דוד ביטן:       אני רוצה לדעת מבחינת הדואר כמה עובדים קיבלתם

דוד ביטן:  אתם מפרישים עובדים, אבל אני מבין שבדרך אתם גם מקבלים

דוד ביטן:  אני רוצה לדעת מה המצב כי אחרת בעוד שנתיים נעשה תוכנית הבראה ובה נפטר את העובדים שקיבלתם לכל הנושאים האלה אנחנו רוצים פתרון

דוד ביטן:  אם לא יהיה פתרון, הוועדה תיכנס לעניין באמצעות תיקוני חקיקה ותאמינו לי שאני אשיג את הרוב הדרוש בכנסת לעניין הזה

דוד ביטן:  לא מפריע לי סעיף תקציבי

דוד ביטן:       לגבי בנק הדואר, אני בעד שהבנקים עם הרווחים שלהם יממנו את בנק הדואר

מישאל וקנין: תודה

מישאל וקנין:  בוקר טוב

מישאל וקנין:  יושב ראש דירקטוריון חברת הדואר

מישאל וקנין:  כמו שהוצג כאן ונאמר על ידי אחד מחברי הכנסת, החברה מפסידה כמיליון שקלים ביום

מישאל וקנין:  זה הפסד שהוא חלק מובנה מהפעילות שלה בלי טיפול

מישאל וקנין:  כדי לעצור את הדימום הזה גובשה תוכנית הבראה שהיא לא אופטימלית אבל היא הטובה ביותר האפשרית בנקודת הזמן בה היא גובשה, כדי לעצור את הדימום ולהוציא את החברה מאזור הסכנה של חדלות פירעון

מישאל וקנין:      אנחנו את חלקנו בתוכנית ההבראה ביצענו

מישאל וקנין:  אנחנו וגם עובדי החברה

מישאל וקנין:  צריך תמיד לזכור שעובדי חברת הדואר לא נמצאים בצמרת של משתכרי השירות הציבורי והחברות הממשלתיות

מישאל וקנין:  אנחנו הוצאנו עכשיו, בסך הכול נוציא כ-1,100 עובדים, הוצאנו כבר קרוב ל-700, 60 אחוזים מהם במסלול של פרישה, 40 אחוזים מהם במסלול של פיטורים

מישאל וקנין:  זה לא דבר שקרה בחברות ממשלתיות

מישאל וקנין:  גם אלה שיצאו במסלולי פרישה לא יצאו עם מצנחי זהב

מישאל וקנין:  יצאו אנשים עם פנסיה מאוד מאוד נמוכה

מישאל וקנין:  אנשים בגיל 60 עם 30 שנות ותק יצאו לפעמים עם 5,000 ו-5,500 שקלים פנסיה

מישאל וקנין:  צריך לזכור גם את הדבר הזה

מישאל וקנין:      התוכנית הזאת נבנתה יחד עם המערכת הבנקאית

מישאל וקנין:  המערכת הבנקאית מחכה לראות שרישיון החברה, כמו שהובטח לנו, ההיה אמור להיות כבר מזמן, נחתם ומאפשר לחברה לבצע את הצעדים כאשר בעצם המהות שלהם - וצריך להגיד לכם את האמת – היא רידוד של רמת השירות בדואר

מישאל וקנין:  אנחנו מרדדים את רמת השירות, אחד, כי אין כסף, ושתיים, כי לא צריך כל כך הרבה נקודות וסניפים כי אנשים, כמו שהוצג כאן, משתמשים פחות בשירותי הדואר

מישאל וקנין:      אם חלק מהתוכנית שזה הרישיון לא יתבצע, כל התוכנית תקרוס ואנחנו נחזור לאזור שהיינו בו לפני פחות משנה, של חדלות פירעון של חברה שזה אומר עיכוב בתשלום משכורות לעובדים

מישאל וקנין:  אף אחד לא רוצה להיכנס לדבר הזה

מישאל וקנין:  אגב, פגיעה עוד יותר קשה בשירות לציבור כי עדיף שירות מרודד ברמה פחות טובה מאשר שירות שלא קיים בכלל

מישאל וקנין:      צריך לזכור לגבי פריסת הסניפים והמרחקים

מישאל וקנין:  חברת הדואר היא החברה היחידה שהרגולטור קובע לה את פריסת הסניפים ואת המרחקים מבתי התושבים

מישאל וקנין:  אפילו קופות החולים בחוק ביטוח בריאות ממלכתי לא מחויבות בפריסה, לא בקילומטר וחצי ולא ב-3 קילומטרים מבתי אב

דוד ביטן: כמה סניפים סגרתם לאחרונה?     

דוד לוי: במהלך השנה שחלפה סגרנו כ-70 סניפים והכוונה שלנו היא לסגור עוד עד כ-100 סניפים ולעמוד בעוד כשנה עם סדר גודל של כ-350 סניפים ועוד בין 600 ל-700 נקודות מסירה לחבילות

דוד ביטן: לפי זה עוד מעט הדואר יהיה מוצג מוזיאוני

דוד לוי: 350 סניפים הם פריסה ארצית רחבה מאוד

דוד לוי:  כפי שאמר לפני כן שר התקשורת זה בין שלושה לארבעה מכל הבנקים הגדולים ביחד בשירותים של קופה למזומן

בן חורין: שיש להם חצי מיליון לקוחות

דוד ביטן: גם שעות השירות הצטמצמו

מישאל וקנין: נכון

מישאל וקנין:  בהחלט

מישאל וקנין:  אנחנו היינו צריכים, ועדיין צריכים לרדד את רמת השירות כדי להבטיח מצד אחד יכולת של החברה לעמוד בהתחייבויות שלה ומצד שני גם לענות לביקוש, כמו שהוצג לכם כאן, שהולך ויורד והוא יתמשך

מישאל וקנין:  בכל שנה שניפגש כאן, אתם תראו שהשקפים האלה והמגמה הזאת רק נמשכת

מישאל וקנין:  כל שנה שתעבור, תהיה ירידה של עוד חמישה או עשרה אחוזים בהיקף השירותים שהדואר מספק

דוד ביטן: מה קורה אם תפתח סניפים רק של בנק הדואר?     

מישאל וקנין: אני אפסיד יותר כסף

מישאל וקנין:  אצלי העלות המשמעותית היא עלות של כוח אדם

מישאל וקנין:  אם אני פותח סניף שהוא רק של בנק הדואר, עדיף לי למכור בו גם את מעט שירותי הדואר שהוא נותן אבל לא משתלם לי

מישאל וקנין:  סניף ממוצע של הדואר מפסיד כמיליון שקלים בשנה

מישאל וקנין:  אין לזה היתכנות כלכלית וצריך לומר את האמת

מישאל וקנין:       אפשר למרוח את זה, אפשר לשחק עם זה ואפשר להסתכל למציאות נכוחה ולהגיד בואו נעצור את זה

מישאל וקנין:  יש דברים יותר חשובים מאשר להוציא 300 מיליון שקלים בשנה מקופת המדינה

דוד ביטן: מה יותר חשוב?     

מישאל וקנין: כאזרח אתה שואל אותי?     

דוד ביטן: לא

מישאל וקנין: יותר חשוב קופות חולים, למשל

דוד ביטן: גם את זה נותנים

דוד ביטן:  מה זה שייך אחד לשני?     

מישאל וקנין: אני אומר שאת קופות החולים לא מחייבים בפריסה שהיא תלויית מרחק

דוד ביטן: יש מספר קופות חולים

דוד ביטן:  אם אין קופת חולים מאוחדת, יש קופת חולים לאומית ואם אין לאומית, יש כללית

דוד ביטן:  אין אזור בו אין קופת חולים

מישאל וקנין: אבל חוק בריאות ממלכתי קובע שהקופות ייתנו את השירות במרחק סביר מבתי התושבים

דוד ביטן: זה לא אותו הדבר אבל לא ניכנס לזה

מישאל וקנין: בסדר, לא ניכנס לזה

מישאל וקנין:  אם אתה לא רוצה להיכנס לזה, לא ניכנס לזה

מישאל וקנין:      לגבי הקשישים

מישאל וקנין:  יש לנו 110 אלף מקבלי קצבאות

דוד ביטן: חברי הכנסת אומרים שהנושא של בנק הדואר מאוד מאוד חשוב גם אם מפסידים כסף

מישאל וקנין: אני מגיע לזה

דוד ביטן:  תוך חודש תביאו לנו תוכנית איך אנחנו עושים פריסה של בנק הדואר ביישובים

דוד ביטן:  אם זה עולה כסף, אמרתי מי לדעתי צריך לממן את זה

דוד ביטן:  אם לא, שיביאו לנו פתרון אחר

דוד ביטן:  אני טוען שהבנקים יממנו את בנק הדואר

דוד ביטן:  הם סוגרים סניפי ומבחינתם אין שירות, אז שהדואר יעשה את השירות הזה, השירות האישי הזה לאנשים שזקוקים לו

דוד ביטן:  הבנקים יממנו את זה

מישאל וקנין: חבר הכנסת ביטן, הייתי שמח לקבל מענק מכל בנק אבל בוא נסתכל על זה בצורה אחרת

דוד ביטן: אני מסתכל על זה ברצינות

דוד ביטן:  אולי אתה לא מכיר אותי טוב

דוד ביטן:  אנחנו נעשה את זה

דוד ביטן:  זה שאתה אומר לא צריך כי זה עולה מיליון שקלים, זה יפה, אבל זה שירות שצריך לתת לאנשים

מישאל וקנין: אני רוצה להציע לך משהו שאנחנו כן עושים והוא יותר משמעותי

מישאל וקנין:  בסופו של דבר גם האוכלוסיות שלכאורה יש כאן איזושהי תחושה שאנשים מבוגרים לא יודעים להשתמש לא באפליקציות ולא בכרטיסי אשראי, עובדתית זה לא נכון

מישאל וקנין:  אנחנו עושים עכשיו מהלך מאוד משמעותי עם רשויות מקומיות וירושלים היא הראשונה

מישאל וקנין:  אנחנו הולכים להעביר אוכלוסיות שמתקשות במעבר לדיגיטציה

דוד ביטן: זה לא רק למשוך כסף

דוד ביטן:  בנק הדואר הוא לא מיועד רק למשיכת כסף

מישאל וקנין: הוא בעיקר מיועד למשיכת כסף

דוד ביטן: לא

דוד ביטן:  לתשלומים שונים וכל מיני דברים

מישאל וקנין: נכון

מישאל וקנין:  לכן גם התשלומים האלה, חלקם נעשה בדיגיטל וגם היום התשלומים האלה, אנחנו נותנים יותר שירותים

דוד ביטן: ההחלטה הראשונה של ועדת הכלכלה היא שצריך סניפים של בנק הדואר במקום אלה שנסגרים

דוד ביטן:  אתם סוגרים סניף דואר, תפתחו בנק הדואר

מישאל וקנין: זה היינו הך

דוד ביטן: מבחינתי זה לא היינו הך

דוד ביטן:  אני אומר לכם, יש לכם 30 ימים להביא לי תוכנית בעניין הזה

דוד ביטן:  אם לא, נתקן את החוק שחוקק לא מזמן

דוד ביטן:  הנה, אני כבר מודיע על כך

דוד ביטן:       אני כבר הבהרתי

דוד ביטן:  התפקיד שלי הוא לא לתת לכולם לדבר ולסיים את הדיון

דוד ביטן:  אנחנו צריכים לראות היכן הבעיות ולנסות לפתור אותן

איתי עצמון: אני רוצה לשאול שאלת ביניים

איתי עצמון:  הנושא של פריסת הסניפים אמור להיות מוסדר ברישיון

מישאל וקנין: נכון

דוד ביטן: הם הולכים לקראתם בגלל שהאוצר בעד לסגור סניפים

דוד ביטן:  האוצר קובע הכול במדינה שלנו

דוד ביטן:  אתה הרי יודע את זה

דוד ביטן:  הם בעד, אז הם עושים רישיון שהם יסגרו סניפים וגם יפחיתו את השירות לקהל ובסוף לא יהיה דואר

דוד ביטן:  זה יהיה מוצג מוזיאוני

דוד ביטן:  זה מה שיקרה

איתי עצמון: למה עמדת השר?     

דוד ביטן: אני דיברתי איתו

דוד ביטן:  המצב הוא שיש חוק

איתי עצמון: זה לא מתייחס לסניף

דוד ביטן: מה אומר החוק לגבי הסניפים?     

בן חורין: החוק לא מתייחס לסניפים

בן חורין:  היושב ראש, אמר לך עכשיו מנכ"ל בנק הדואר שהוא מדבר על 350 סניפים בפריסה מחודשת ו-700-600 נקודות חלוקה

דוד ביטן: כמה היה לפני ארבע-חמש שנים?     

דוד לוי: בסביבות 470-450

מישאל וקנין: היה יותר

בן חורין: היה יותר

דוד ביטן: אני יודע שרק בראשון נסגרו עכשיו ארבעה-חמישה סניפים

בן חורין: אם לא משתמשים בסניף

דוד ביטן: לכן אני אומר שסניף בנק דואר, יכול להיות פתרונות

דוד ביטן:  כמו שאמרתם, בסופרמרקטים

דוד ביטן:  כמו שפתחו בתי מרקחת בסופר פארם וכאשר אדם בא לקנות, יש לו גם בית מרקחת

דוד ביטן:  אין לי בעיה עם זה אבל בנק הדואר יהיה

דוד ביטן:  לא יעזור לכם, הוא יהיה

דוד ביטן:  יהיה סניף של בנק הדואר

דוד ביטן:  אתם רוצים להוסיף עוד כמה שירותים של הדואר, זו בעיה שלכם, תעשו את זה

דוד ביטן:  לא יכול להיות מצב שלא יהיה סניף של בנק הדואר

דוד ביטן:  אין מצב

דוד ביטן:  אני אומר לכם את האמת, אני לא רואה מצב כזה

דוד ביטן:  זה חלק מהשירות לתושבים, במיוחד לקשישים

דוד ביטן:  אני לא מוכן לזה, גם אם אני אפרק את תוכנית ההבראה

דוד ביטן:  אני אומר לכם את האמת

דוד ביטן:  מה זאת תוכנית הבראה? עכשיו צריך לפטר עובדים, הבנתי, צריך להגיע להסכמי פרישה, הבנתי

דוד ביטן:      תגידו אין דואר

דוד ביטן:  שהמתחרות יפתחו דואר בשלומי ובכל מיני מקומות ואז אין שום בעיה

דוד ביטן:  אז נראה אתכם גיבורים גדולים, מה יהיה בציבור בנושא הזה

דוד ביטן:  גם לבנקים אין סניפים

דוד ביטן:  הכול דיגיטלי

דוד ביטן:  אתה לא יכול להשיג אף אחד בטלפון

דוד ביטן:  זה לא שהציבור נהנה מזה אלא הם התחילו להרוויח עוד כמה מיליארדי שקלים ואז כביכול הם משלמים מס

דוד ביטן:  הבנו את העניין הזה

בן חורין: היושב ראש, אני רוצה לנסות להסביר ולהשיב

בן חורין:  רוב השירותים שנצרכים היום הם שירותי בנק הדואר

בן חורין:  אין מה לעשות הבחנה

בן חורין:  גם כשאנחנו מדברים על חנות בתוך חנות, אנחנו מדברים על שירותי בנק הדואר, על זה שאתה תוכל לבוא, לשלם חשבון, לעשות הפקדה

בן חורין:  על זה אנחנו מדברים

בן חורין:  אין שם מגבלה על השירותים

דוד ביטן: לא יודע

דוד ביטן:  תביאו פתרון

בן חורין: אני רוצה להציע את הפתרון

דוד ביטן: לא, אין פתרון כרגע

דוד ביטן:  הפתרון שהיום סוגרים ולא פותחים

בן חורין: אני רוצה להציע פתרון

בן חורין:  אולי זה לא פתרון טוב אבל אני רוצה להציע אותו

דוד ביטן: עזבי

דוד ביטן:  אני לא רוצה תשובה עכשיו

דוד ביטן:  יש לכם חודש

דוד ביטן:  תביאו פתרון לפריסה לבנק הדואר

בן חורין: אני רוצה להציע את הפתרון

דוד ביטן: לא בתיאוריה

בן חורין: אני חושבת שדואר יצטרך להציג פריסה אבל אני רוצה להגיד משהו

דוד ביטן: היועץ המשפטי, תהיה בהיכון

דוד ביטן:  תכין כבר הצעת חוק פרטית

איתי עצמון: לגבי הסניפים

דוד ביטן: לגבי העניין הזה

דוד ביטן:  אני אומר לך - אין להם פתרון אחר – שזה יהיה על חשבון הבנקים

בן חורין: היושב ראש, אפשר לנסות לתאר?     

דוד ביטן: אם יהיה להם פתרון שיספק את דעתנו, אין שום בעיה

דוד ביטן:  אנחנו לא מתעקשים על זה

דוד ביטן:  פתרון צריך להיות

בן חורין: אני רוצה לתאר לך את המתווה ואתה תחליט אם הוא סביר בעיניך או לא

דוד ביטן: לא, לא עכשיו

בן חורין: אבל יש לנו פתרון

דוד ביטן: לא יודע

דוד ביטן:  אני לא רואה את הפתרון

דוד ביטן:  אני רואה רק סוגרים

דוד ביטן:  אני לא ראיתי שפותחים משהו

דוד ביטן:  תביאו לנו בעוד חודש פתרון

דוד ביטן:  בעוד 30 ימים תתקיים ישיבת המשך

דוד ביטן:       האוצר, תסבירו לי למה חברות פרטיות מצליחות לחלק עבור כל החברות הגדולות – בנקים, הוט וכולי – במחירים נמוכים בעוד הדואר לא יכול לעשות זאת כי יש לו מחירים גבוהים בצו

דוד ביטן:  למה אתם לא מאפשרים להם להתחרות עם הגופים הפרטיים? איך אתם רוצים שהם ירוויחו?     

נעם שרלו בריגה: רפרנט תקשורת, אגף התקציבים

נעם שרלו בריגה:  אחד התיקונים המשמעותיים שנעשה במסגרת הרפורמה בדואר שעברה כאן לפני כשנה היה לאפשר את גמישות המחירים לחברת הדואר על מנת שהיא תוכל להתחרות בשוק התחרותי

דוד ביטן: לאפשר

נעם שרלו בריגה: כן

נעם שרלו בריגה:  לאפשר

דוד לוי: תלוי הרישיון החדש

נעם שרלו בריגה: נכון

דוד לוי: כאשר יאושר הרישיון

דוד לוי:  אחרי שיאושר הרישיון, אנחנו נוכל

נעם דן: רכזת צוות תקשורת, אגף התקציבים

נעם דן:  לשם כך בדיוק נועד הרישיון על מנת להסיר את החסמים, את המשקולות הענקיות של הרגולציה שיש על החברה עכשיו שלא מאפשרים לה להתחרות

דוד ביטן: אם זה אפשרי, אתה תתחיל להרוויח

מישאל וקנין: לא

מישאל וקנין:  אני רוצה להסביר

מישאל וקנין:  ראשית, כמו שאמרתי, התוכנית הזאת היא לא אופטימלית אבל המטרה שלה היא להביא את החברה כמה שיותר מהר להפרטה

מישאל וקנין:  אם החברה הזאת לא תופרט בשנה הקרובה, אנחנו שוב ניקלע למערבולת ולסחרור שהיינו בו לפני פחות משנה

מישאל וקנין:  לכן אנחנו צריכים לרוץ כמה שיותר מהר עם התהליך הזה של ההפרטה

דוד ביטן: זה ייחתם

דוד ביטן:  זאת לא הבעיה

דוד ביטן:  עזבו את התיאוריה את התיאוריה מסביב

דוד ביטן:  אני שואל שאלה

דוד ביטן:  ברגע שאתה תוכל להתחרות, תיכנס לרווחיות או לא?     

מישאל וקנין: לא

מישאל וקנין:  מאחר ושוק המכתבים נמצא בירידה שתימשך ומצד שני יש לי מבנה הוצאות קשיח כי אני כפוף להסכמים על פי חוק, להסכמי עבודה עם ועד העובדים, בסופו של דבר בלי כניסה של משקיע שיזרים לחברה הזאת כסף - - -     

דוד ביטן: אף אחד לא ישקיע אם הוא לא ידע

מישאל וקנין: נגעת בנקודה הכי חשובה

מישאל וקנין:  כדי שההפרטה הזאת תצליח, צריך להבטיח שלחברה הזאת יהיה מודל הפעלה כלכלי גם לאחר ההפרטה

מישאל וקנין:  כמו שאתה הצגת את הדוגמה הזאת של חברות התחבורה, זה נכון גם לגבי חברת החשמל, גם לגבי חברת מקורות

דוד ביטן: האוצר, מה קורה עם הפריפריה? מי דואג לכסות את הפריפריה? הפריפריה היא גם פריפריה חברתית ולא רק גיאוגרפית

נעם שרלו בריגה: הרגולציה שקובע משרד התקשורת בנוגע לפריסת הסניפים מבטיחה שהשירות יינתן בכל יישוב לפי גודלו ולפי המרחק מבתי אב

נעם שרלו בריגה:  במקביל גם נקבעה תחולת אוניברסליות של חלוקת דואר בכלל היישובים על מנת להבטיח שהשירות ניתן גם באזורים שהם פחות כדאיים כלכלית

דוד ביטן: מי יממן את זה?     

נעם שרלו בריגה: נבנה מודל כללי

דוד ביטן: מה אומר המודל? המודל פיקס

דוד ביטן:  אתם לא צריכים לשים שקל, נכון? הבנו את המודלים האלה

נעם שרלו בריגה: אני אקח אותנו רגע דווקא לשוק אחר

נעם שרלו בריגה:  מדינת ישראל מחילה חובות אוניברסליות בעוד שווקים

נעם שרלו בריגה:  למשל בשוק התקשורת

דוד ביטן: למשל התחבורה

דוד ביטן:  קח כדוגמה את התחבורה

נעם שרלו בריגה: אני פחות מכיר את תחום התחבורה

דוד ביטן: לא משנה

דוד ביטן:  אתה מממן

דוד ביטן:  אתה מממן נסיעה לשלומי וכך ביהודה ושומרון ובכל מיני מקומות נוספים

דוד ביטן:  יש סובסידיה

דוד ביטן:  אתה מתכוון שכאן זה לא תהיה סובסידיה? איך ייכנס משקיע? אני אומר לך שברגע שמשקיע נכנס, קח שנה, הוא מבטל את כל הטיפול בפריפריה

בן חורין: היושב ראש, הוא לא יכול לבטל

בן חורין:  יש לו רגולציה

דוד ביטן: למה שייכנס? הוא ייכנס למשהו לא כלכלי? אל תסבירו לי לפי מודל שעובד בשוק התקשורת שזה סיפור אחר

דוד ביטן:  שם בזק מגיעה לפריפריה ו-הוט נדחסת לתשתית של בזק והכול בסדר

דוד ביטן:  בזמנו התווכחו בוועדה מי יממן את התיקונים

דוד ביטן:  זה לא אותו דבר

דוד ביטן:  כאן צריך לפתוח סניף, לחלק דואר, לעשות דברים

דוד ביטן:  מי מממן את הפריפריה? אני רוצה לדעת

דוד ביטן:      תנו לי בעניין הזה תשובה בעוד חודש

דוד ביטן:  בעוד חודש יש לנו ישיבה

דוד ביטן:  עד אז תראו לי איך מממנים את הפריפריה

דוד ביטן:  איך מסבסדים את הפריפריה

דוד ביטן:  אתם נותנים מיליארדי שקלים לכל מיני דברים וכאן אתם לא יכולים לתת קצת כסף? אני לא מבין מה הסיפור

דוד ביטן:  יותר טוב שפעם בכמה שנים אתם מביאים מיליארד שקלים לתוכנית הבראה? זה עדיף? לא ראיתי דבר כזה

דוד ביטן:       חלוקת הדואר

דוד ביטן:  אתם בעצמכם אומרים שכבר אין הרבה דואר לחלק

דוד ביטן:  אתם מחויבים לחלק פעם בשבוע? פעם בשבועיים? כל כמה זמן?     

קריאה: פעם בשבוע

דוד ביטן: למה צריך לחלק פעמיים בשבוע?     

בן חורין: לא צריך

בן חורין:  הרישיון מתקן גם את זה

דוד ביטן: צריך לתקן את זה

בן חורין: מתקנים

איתי עצמון: הפחיתו רגולציה

איתי עצמון:  החקיקה והרישיון אמורים להפחית רגולציה

דוד ביטן: בכמה אתם מחייבים אותם היום?     

בן חורין: בשאיפה לחתום על הרישיון השבוע ולהפסיק לחייב אותם

בן חורין:  שהם יעברו לחלק דואר פעם בשבוע

דוד ביטן: למה פעם בשבוע? אפילו לא צריך פעם בשבוע

בן חורין: זה מגיע עד עשרה ימים

דוד ביטן: פעם בשבועיים

דוד לוי: הרישיון החדש יאפשר לנו פעם בשבוע

דוד לוי:  יחד עם זאת את השינויים האלה נעשה בהדרגה

דוד לוי:  אנחנו כן מעוניינים לייצר הרגל לא במהפכה אלא לאפשר לציבור להתרגל לזה

דוד לוי:  אנחנו לוקחים בחשבון גם בהיבט הזה לעשות את המהלך הזה בשלבים

דוד ביטן: אם זה יהיה פעם בשבועיים, זה משפר לך את העסק?     

דוד לוי: אנחנו עשינו כאן תוכנית שכורכת את שחרור העובדים, פיטורי העובדים ביחד עם התוכנית הזאת באופן שמשלים אחד את השני

דוד לוי:  לכן ההתאמה שבוצעה של מספר העובדים שנשארים בנויה על המודל הזה, אפשר יהיה לדלל את זה

דוד ביטן: אם נניח בעוד שנתיים אתה מחלק פעם בשבועיים, מה זה נותן לך מבחינת ההוצאות והרווחיות?     

דוד לוי: בהחלט זה יאפשר להתייעל וכמובן שזה יהיה צריך להיות כרוך בעוד שחרור של עובדים נוספים בהסדרה של איגוד העובדים וההסתדרות

בן חורין: נכון

בן חורין:  הרגולציה תצטרך להשתנות אם יש ירידה בביקושים

בן חורין:  זה לא מהלך אחד

בן חורין:  זה כל שנתיים

בן חורין:  אנחנו עכשיו עושים שינוי אחד

דוד ביטן: תפחיתו להם את החלוקה

בן חורין: אנחנו מפחיתים

דוד ביטן: שיקבלו דואר פעם בשבועיים

דוד ביטן:  גם כך ממילא מקבלים דואר רק מהבנקים

בן חורין: אגב, בזה צריך לטפל

בן חורין:  צריך להוריד את הדואר הממשלתי באופן כללי

דוד ביטן: אתם מצד אחד מפטרים ומצד שני מקבלים עובדים

דוד לוי: לא

דוד לוי:  בהסכם למעשה התחייבנו למקסימום תקרה של מספר עובדים

דוד לוי:  תקרת מספר העובדים שלנו, לפני תוכנית ההבראה עמדנו על קצת מעל 5,000 עובדים ובעוד מספר חודשים, בסוף יוני, עושים שחרור נוסף של עובדים

דוד ביטן: מי מפקח על קבלת העובדים?      

דוד לוי: אנחנו התחייבנו למכסה של 3,880 עובדים

דוד ביטן: אבל בדרגים הגבוהים קיבלתם עובדים בזמן האחרון?     

דוד לוי: שחררנו וקלטנו

דוד לוי:  עשינו את שני הצדדים

דוד לוי:  בסך הכול מספר העובדים שלנו יורד באופן דרמטי

דוד לוי:  גם בהנהלה, בדרג ההנהלה, בפועל ההנהלה הצטמצמה משמעותית

דוד לוי:  מספר העובדים בכל הדרגים הניהוליים בצמצום, כולל ההנהלה עצמה

דוד לוי:  מספר הסמנכ"לים ירד מ-12 או 13 ל-8 ועוד היד נטויה

דוד לוי:  אנחנו בהחלט מצמצמים גם בעלויות ההנהלה הבכירה

דוד לוי:  חד משמעית

בן חורין: יש פיקוח סביר

דוד ביטן: מה זה סביר? מי מפקח?     

בן חורין: אנחנו

בן חורין:  הדואר נשאר בפיקוח גם אחרי ההפרטה

דוד ביטן: הסירו פיקוח על תעריפי בנק הדואר

דוד ביטן:  מחר בבוקר הם יכולים לקחת עמלות?     

בן חורין: יכולים לגבות מחיר סביר ביחד לתעריפים

דוד ביטן: והיום הם לא לוקחים

בן חורין: היום כבר גובים

דוד לוי: יש עמלות ויש 50 אחוזי הנחה למקבלי הקצבאות

דוד לוי:  מקבלי הקצבאות שיפרו את מצבם משמעותית בתעריפי בנק הדואר בחודש שעבר והם מקבלים 50 אחוזים הנחה

דוד לוי:  זה מאוד משמעותי

דוד ביטן: בכמה העליתם את התעריפים?     

דוד לוי: יש תעריפים שונים שעלו ברמות שונות

דוד לוי:  חלק לא השתנו

דוד לוי:  אין אחוז אחד ספציפי

דוד לוי:  אני יכול להגיד שלגבי מקבלי הקצבאות, בפועל ירדה העלות החודשית שלהם ומקבלי הקצבאות משלמים 50 אחוזים פחות

דוד ביטן: לפני שאני אתן לאנשים לדבר, אני רוצה לומר משהו

דוד ביטן:  זה לא סיכום הדיון

דוד ביטן:      לגבי חלוקת החומר, אני מבקש לדעת מה התוכנית לחלוקת הדואר מבחינת הדואר נגיד בטווח של שנתיים וזאת על מנת לצמצם את החלוקה להגדיל את הרווחים או את כיסוי ההוצאות

דוד לוי: להקטין את ההפסדים

דוד ביטן: לגבי בנק הדואר

דוד ביטן:  אנחנו רוצים תוכנית

איתי עצמון: לגבי פריסת סניפים

דוד ביטן: לגבי פריסת סניפים

דוד ביטן:  אם אין תוכנית כזאת, אנחנו מבקשים פתרון

דוד ביטן:  לי יש כבר פתרון והוא שזה יהיה על חשבון הבנקים

דוד ביטן:  מבחינתי זה פתרון תקציבי מצוין

דוד ביטן:  שיממנו קצת

דוד ביטן:  לא יקרה להם כלום

איתי עצמון: גם עמלות הן פתרונות תקציביים

דוד ביטן: אני לא רוצה לחייב את זה

דוד ביטן:       לגבי הפריפריה, אני מבקש לדעת מה אתם מתכננים לעשות ואיך אתם מממנים את הפריפריה

דוד ביטן:  אני לא רואה שאתם מממנים את הפריפריה

דוד ביטן:  אתם בונים על מישהו שייכנס ומהתחלה הוא יפסיד

דוד ביטן:      אני רוצה לדעת תוך חודש

דוד ביטן:  אתם הרגולטור, נכון?     

בן חורין: נכון

דוד ביטן: אני רוצה לדעת לגבי קבלת עובדים

דוד ביטן:  קיבלתי על כך איזושהי תלונה

דוד ביטן:  אני מדבר על הדרגים היותר גבוהים ולא העובדים הפשוטים שעוברים לפרישה או לפיטורים

דוד לוי: אם אפשר לציין עוד סוגיה, לגבי נושא השירות

דוד לוי:  ברישיון ובתקנות נקבעו חובות מינימום לשירות

דוד לוי:  אנחנו לא שם

דוד לוי:  אנחנו מטפלים בנושא הזה, כמו שאמרת לגבי תדירות חלוקת הדואר, גם לגבי סניפים, ברגישות רבה, במיוחד בפריפריה

דוד לוי:  גם עובדתית נוכל להראות שבסניפים שנסגרו במהלך שנה אחרונה יש נציגות קטנה מאוד לפריפריה, יותר בערים הגדולות בהן ממילא יש סניפים בכמות גדולה

דוד ביטן: אין בעיה

דוד ביטן:  תציגו לנו

דוד ביטן:  פריפריה היא גם פריפריה חברתית

דוד ביטן:  לדוגמה, שכונת התקווה

דוד ביטן:  אני לא יודע אם סגרתם או לא

דוד לוי: הסניף שם עובד

דוד ביטן: גם פריפריה חברתית ולא רק פריפריה גיאוגרפית

דוד לוי: מקובל

דוד לוי:  כפי שציינה חברת הכנסת אימאן יאסין

דוד ביטן: גם בכפרים הערביים

דוד ביטן:  נכון

דוד לוי: רק לדייק

דוד לוי:  היא יצאה אבל לו היא הייתה, הייתי מדייק

דוד לוי:  לא נסגרו חמישה סניפים

דוד לוי:  במקומות מסוימים נסגר סוכן ופתחנו

דוד לוי:  גם בכפר יפיע

דוד ביטן: אני מדבר באופן כללי

דוד ביטן:  אני לא מנהל את הדואר ואני לא הרגולטור של הדואר

דוד ביטן:  באופן כללי אתם צריכים להביא פתרונות לבעיות שעולות

דוד ביטן:  קיבלנו הרבה תלונת על סגירת סניפים ופגיעה במתן השירותים

דוד לוי: ברשותך, עוד אמירה אחת

דוד לוי:  בסופו של דבר עם ישראל צריך שירות דואר ברמה גבוהה

דוד לוי:  כדי לייצר שירות דואר ברמה גבוהה, כמו באירופה, כפי שנעשה כבר לפני הרבה מאוד שנים, 15 ו-20 שנים, צריך השקעות

דוד לוי:  כפי שבתחום הטלפוניה בוצעו הפרטות והשירות לציבור השתפר לאין ערוך, גם בתחום הדואר נדרשות היום השקעות

דוד ביטן: איזה השקעות?     

דוד לוי: במערכות אוטומציה, במערכי המיון והעברת הדואר, בתשתיות מידע, בטכנולוגיות חדשות, בדיגיטל, וברגע שתהיה הפרטה ההשקעות האלה יאפשרו לציבור לקבל שירותי דואר ברמה הרבה יותר גבוהה

דוד ביטן: כרגע אין לכם את הכסף הזה

דוד לוי: נכון

דוד ביטן: מה התשובה שלכם?     

נעם שרלו בריגה: כמו שאמר כאן המנכ"ל

נעם שרלו בריגה:  בכוחו של בעלים פרטי יש לממן את ההשקעות האלה ולראות את התשואה עבורם

נעם שרלו בריגה:  המדינה לא

דוד ביטן: לא בנויה לזה

דוד ביטן:  ואם אף אחד לא יגיש הצעה או תהיה הצעה שלא מתקבלת?     

בן חורין: נידרש לחזור לשולחן הכנסת

דוד ביטן: אם יהיה משקיע, הוא יצטרך להשקיע

דוד ביטן:  אם לא, יחזור העניין למשרד התקשורת

מישאל וקנין: כדי להבטיח שיהיה משקיע צריך יהיה לסדר מראש את המודל הכלכלי בר הקיימא גם לאחר ההפרטה

דוד ביטן: במודל הכלכלי הזה אתה צריך לכתוב גם מה ההשקעות שיהיו ומה האיזון החוזר לאותן השקעות

דוד ביטן:  לא נראה לי שיש איזון חוזר, זה רק שיפור השירות

דוד ביטן:  תכל'ס, הוא לא ירוויח מזה, כל משקיע

דוד ביטן:  אני לא יודע למה הם בונים על המשקיע, אבל לא משנה

בן חורין: שוק החבילות הוא שוק עולה שאפשר להרוויח בו

דוד ביטן: שוק החבילות אבל הדואר שלנו בעניין הזה

דוד ביטן:  חברות פרטיות התחילו לעסוק בזה

בן חורין: הדואר כן בעניין הזה

דוד ביטן: התחיל

דוד ביטן:  עכשיו זה פחות

דוד ביטן:  כבר הפסיקו לשלוח את החבילות דרך הדואר

דוד ביטן:  את יודעת את זה?     

בן חורין: כן, אני יודעת

דוד ביטן: הכול חברות פרטיות

דוד ביטן:  אם כן, איפה הן?     

נעם דן: גם החברה הזאת תהיה פרטית ובסוף תתייעל

דוד ביטן: היא לא תהיה כי אתם לא מוכרים את כל החברה

דוד ביטן:  כמה אחוזים?     

בן חורין: כל החברה

בן חורין:  100 אחוזים

דוד ביטן: לא יהיה דואר

דוד ביטן:  דואר ממלכתי לא יהיה

בן חורין: הוא לא יהיה ממשלתי אבל הוא יהיה בפיקוח ממשלתי

דוד ביטן: ממלכתי

בן חורין: כמו בזק שהיא פרטית אבל היא בפיקוח ממשלתי

זיו ברק: לא תהיה כל רגולציה

נעם דן: גם בזק היא חברה פרטית והיא נדרשת בחובת אוניברסליות

דוד ביטן: אבל יש עוד חברות פרטיות

נעם דן: אנחנו מדברים על שוק התקשורת

נעם דן:  הציבור כבר שילם מיליארד ו-800 מיליון שקלים

דוד ביטן: זה לא נחשב

דוד ביטן:  לא שילמתם

דוד ביטן:  כי קיבלתם מהדואר את הנכסים

נעם דן: לא

דוד ביטן: בעולם

דוד ביטן:  ניקח איזו מדינה כדוגמה

נעם דן: בגרמניה הדואר היא חברה פרטית

דוד ביטן: אבל המדינה מסייעת לדואר?     

נעם דן: לא

נעם דן:  היא חברה פרטית ויש לה מודל עסקי והיא עדיין מגיעה לכל המקומות בגרמניה

דוד ביטן: יש שם 80 מיליון אנשים

דוד ביטן:  באירופה יש השקעה, סיוע לחברות הדואר, מטעם המדינה?     

זיו ברק: ודאי שכן

דוד לוי: ברוב מדינות אירופה יש סיוע כזה או אחר של המדינה

דוד לוי:  יש הרבה מודלים

דוד לוי:  בבריטניה יש מודל אחד, בבלגיה יש מודל אחר

דוד לוי:  בכל המדינות יש ירידה בכמויות המכתבים ובכל המדינות יש פריפריה שהיא לא כלכלית

דוד לוי:  תמיד המדינה מסבסדת בצורה כזו או אחרת את הפעילות, לפעמים באמצעות מונופול אבל לפעמים באמצעות כסף ישיר שעובר

בן חורין: יש מדינות שהשירות הוא לא ממשלתי, כמו בגרמניה או כמו באנגליה

בן חורין:  עכשיו הממשלה שמה בשירותי הדואר סכום עתק

דוד ביטן: היא שמה מסיבה אחרת, בגלל הצורך להפריש את העובדים

דוד ביטן:  אחרת אין שום סיכוי שהדואר יעמוד בתחרות

דוד ביטן:      גם במקרה של חברת החשמל נתנו

דוד ביטן:  ראית את התוכנית של חברת החשמל, כמה עובדים קיבלו וכמה מיליארדים זה עלה?     

קריאה: 40

בן חורין: ראיתי אבל זה חלק מהתייעלות הדואר

דוד ביטן: בסדר גמור

דוד ביטן:  עם זה אין בעיה

דוד ביטן:  לא על זה מדובר

דוד ביטן:  במדינות אירופה אחרות, המדינה מסייעת או לא מסייעת? אם היא מסייעת, אז גם המדינה צריכה לסייע גם אם יהיו חברות פרטיות

בן חורין: המדינה מסייעת כבר שנים

דוד ביטן: אני אגיד לך מה יהיה

דוד ביטן:  יהיו חברות דואר פרטיות והמדינה תעשה מכרז סתם לדוגמה בפריפריה וכל אחד יציע מחיר עם סבסוד

דוד ביטן:  כך עושים את זה וזה מה שיהיה

דוד ביטן:  המדינה בכל מקרה תשקיע

דוד ביטן:  לא יעזור לה כלום

דוד ביטן:  הדבר הזה הוא התפקיד של המדינה

דוד ביטן:  האוצר הוא חברה עסקית שמרוויחה כסף? המדינה נותנת פה ונותנת פה

דוד ביטן:  מקבלת מצד אחד ונותנת מצד שני

דוד ביטן:  לא לוקחים את זה הביתה

דוד ביטן:  הם משקיעים את זה במדינה, בשירות לתושב

דוד לוי: היושב ראש, כמי שבא מהמגזר הפרטי העסקי אני מאמין שהפתרון הנכון לציבור הוא שהחברה הזאת תופרט

דוד לוי:  יהיה לה מודל כלכלי עסקי

דוד ביטן: אני לא נגד זה

דוד לוי: יהיו משקיעים ומשקיעים עם מודל עסקי ישקיעו בציבור כי זה יהיה כדאי להם

דוד ביטן: אני לא נגד זה שהחברה תופרט

דוד ביטן:  אני בעד

דוד ביטן:  העיקר שיהיה השירות לתושבים

קריאה: השירות נפגע

דוד ביטן: אנחנו נממן עד שימכרו את הדואר ב-100 אחוזים ונראה מה קורה בשוק

דוד ביטן:  בינתיים הבנקים יממנו את בנק הדואר

דוד ביטן:  אחר כך נוותר להם, כשיהיו חברות פרטיות

דוד ביטן:  כל עוד זה של המדינה, הם יממנו את זה

דוד ביטן:  סגרו לנו מיליון סניפים בבנקים, אז שיהיה בנק דואר אחד שאפשר לפנות אליו

חסיה דרורי: היושב ראש, יש נקודה שעוד לא עלתה

חסיה דרורי:  אני מהתנועה הקיבוצית

דוד ביטן: רגע

דוד ביטן:  אנחנו עכשיו נעשה סבב של דוברים ואחר כך ניתן למנכ"לית להתייחס לכל

חסיה דרורי: אנחנו מדברים לא רק על הקיבוצים אלא גם על מושבים וישובים אחרים

חסיה דרורי:  ישובים קטנים בהגדרה ומרוחקים בהגדרה

חסיה דרורי:  אמות מידה רגילות, לא ראינו שהן בנויות להתאים למודל הזה ולכן אנחנו חושבים שצריך לעשות איזשהו דיון שמשתף גם אותנו ואת המועצות האזוריות ולראות איך אמור להתנהל השירות של הדואר במרחב הכפרי

חסיה דרורי:  יש כמובן גם דואר נע

דוד ביטן: איך הוא היום?     

חסיה דרורי: יש דואר נע שהוא מרבית השירות שהולך ומצטמצם גם ברמת הזמינות וגם ברמת השירותים שהוא נותן

חסיה דרורי:  גם היו הסכמים בין היישובים

חסיה דרורי:  אצלנו תמיד היישוב חלק מהעבודה הוא עושה בעצמו ותמורת זה היה מקבל סכומים קטנים מהדואר עבור התקנת תאי דואר, עבור הבן אדם שעובד שם, והדבר הזה באופן חד צדדי נחתך עכשיו

חסיה דרורי:  הדואר פשוט הודיע ליישובים ולקיבוצים שהוא מפסיק להשתתף במימון

דוד ביטן: הם אומרים שזה לא נכון

דוד לוי: כמי שגר ביישוב כזה ליד נהריה, ישוב קטן שעובד בדיוק במודל הזה, אני קודם כל קובע שזה לא נכון

דוד לוי:  לא הפסקנו את התשלום הזה

דוד לוי:  אם יש במקום מסוים בעיה, תציף אותה ונטפל בה

דוד לוי:  גם לגבי הסוגייה הכללית שהעלית, אני מברך

דוד לוי:  בוא נשב

דוד לוי:  לא פנית אלינו

דוד לוי:  נשב ונפתור בעיות

דוד לוי:  אנחנו בהחלט מעוניינים לתת שירות ולא הולכים לסגור שירותי דואר לציבור

דוד ביטן: אתה תשב איתם עד לישיבה הבאה

דוד ביטן:  אם נפתרה לך הבעיה, בסדר

חסיה דרורי: אני שמח לשמוע

חסיה דרורי:  יש לי ערימה של מכתבים על ביטול ההסכמים

דוד ביטן: אתה מייצג את כל התנועה הקיבוצית או את המועצות האזוריות?     

חסיה דרורי: את התנועה הקיבוצית

דוד ביטן: דברו על כל המועצות האזוריות ולא רק על התנועה הקיבוצית

חסיה דרורי: לא ידעתי שהם לא מגיעים לדיון היום

רן מלמד: אני כאן כאזרח שנפגע מהרפורמה

רן מלמד:  שיהיה ברור, אני בעד ההפרטה

רן מלמד:  אני חושב שהדואר לא עובד כמו שצריך וכי צריך לעשות בו שינויים מרחיקי לכת אבל הדרך בה הדברים מבוצעים כרגע גורמת נזק לאנשים

רן מלמד:      אני נכה, מתנועע בתחבורה ציבורית או ברגל, מאוד קשה לי, סניף הדואר שלי שמשרת את שכונות קטמון והמושבה הגרמנית בירושלים נסגר

רן מלמד:  רוב האוכלוסייה היא אוכלוסייה של אזרחים ותיקים ואנשים עם מוגבלויות

רן מלמד:  שלחו אותנו לשני סניפים חדשים במרחקים חדשים כי מותר שלושה קילומטרים, סניף אחד ברחוב טשרניחובסקי שאין אליו תחבורה ציבורית זמינה והסניף השני בקניון האחים ישראל בירושלים שהוא סניף מסחרי שלא יכול לתת שירותים לאוכלוסייה הרגילה

רן מלמד:  השורה התחתונה, אי אפשר להגיע

רן מלמד:  אמרו לנו שחבילות אפשר לקבל בחנויות שנמצאות בתוך חנויות, שזה נהדר, אלא אם כן בחנות אליה שולחים אותנו יש 24 מדרגות שצריכים לרדת למטה והפקידים במקום אינם מוכנים לסייע לך לקבל את החבילה או בחנות מכולת ובעל המכולת עסוק ואומר לך תחפש את החבילה שלך בין החבילות מסביב

רן מלמד:       השורה התחתונה היא גם שאין למי לפנות כדי להתלונן כי כשאני פניתי והתלוננתי למנכ"לית משרד התקשורת, לשר התקשורת הקודם, לראש העיר שלי, לחברי כנסת וגורמים אחרים, כולם ענו לי את אותה תשובה: אין מה לעשות, זאת ההפרטה, זאת הרפורמה ותצטרך לחיות עם זה

רן מלמד:  אנשים, זה כמו סוס שמפסיקים לתת לו לאט לאט לאכול

רן מלמד:  כמובן שהחבילות או שהשירותים או הדרישה לשירותים יורדת כי אנשים מפסיקים לצרוך

רן מלמד:  כאנשים יפסיקו לצרוך גם את המכתבים שהם הודעה על כך שהם צריכים לשלם או לעשות דברים אחרים, הנזק יהיה הרבה יתר גדול

רן מלמד:      אנשים עם מוגבלויות ואזרחים ותיקים נפגעים היום דה פקטו הלכה למעשה ומיידית מהרפורמה הזאת

רן מלמד:  אני מבקש ממך אדוני לטפל בזה

דוד ביטן: מה לדעתך הפתרון?     

רן מלמד: אם רוצים לסגור סניף, תדאג שהמקום החלופי יעמוד בתנאים בסיסיים של הנגשה לציבור, שלמשל לא יהיו מדרגות, שיינתן שירות כמו שצריך, שיהיה לך מוקד שאתה יכול לפנות אליו ולהתלונן

דוד לוי: אני בהחלט מקבל

דוד לוי:  אם יש תקלות ונתת כמה דוגמאות שיתכן שייתכן והן באמת לא דוגמה טובה למתן שירות חלופי

דוד לוי:  נהיה בקשר וניתן מענה ברמה נקודתית

רן מלמד: אני נתתי דוגמאות למשהו שהוא רחב הרבה, הרבה, הרבה יותר

דוד ביטן: שלח להם מכתב עם הדברים

רן מלמד: שלחתי ואני אומר אדוני מה התשובות שקיבלתי: אין מה לעשות, זאת ההפרטה

זיו ברק: אלינו לא שלחת

דוד ביטן: הוא מופיע הרבה בוועדות

זיו ברק: אני מכיר את רן מלמד ובעבר הייתי איתו בקשר

זיו ברק:  יכולת לפנות אלי

רן מלמד: גם אליכם שלחתי וקיבלתי תשובה

זיו ברק: אתה מוזמן לפנות אלי ואני מבטיח לבדוק כל טענה

דוד ביטן: זה נכון שהסניף צריך להיות בסטנדרטים נכונים

זיו ברק: אנחנו מחויבים לחוק זכויות לאנשים עם מוגבלויות

זיו ברק:  כל הסניפים וכל מרכזי המסירה עומדים בכל הכללים

זיו ברק:  אם יש מקרה ספציפי שלא עומד בכללים, ברגע שהוא מובא אלי, אני אבדוק אותו

רן מלמד: אני מציע לך שלאחר שתסיים כאן, לך ל"זול טוב" ברחוב בצלאל בירושלים, תרד 24 מדרגות ותגיד לי שזה עומד בתקנים

זיו ברק: אני אבדוק את זה אישית

זיו ברק:  חבל שלא אמרת לי את זה לפני הדיון

זיו ברק:  הייתי בודק את זה קודם לכן

רן מלמד: אני לא צריך להגיד פני כי אני כבר כתבתי מספיק

דוד ביטן: הבנו את המסר

דוד ביטן:  העלית נקודה חשובה

משה אשכנזי: אני כאן בשני כובעים

משה אשכנזי:  נמצא כאן עוד נציג של הסתדרות הגמלאים

משה אשכנזי:  גם אני נציג הסתדרות הגמלאים אבל לא אדבר בשם הסתדרות הגמלאים אלא אדבר בשם הכובע השני שלי

משה אשכנזי:  אני מנכ"ל עמותה בשם התחדשות ציונית ואחדות שמטרתה לחייב את המדינה לקחת אחריות על אזרחיה בכל נושא

משה אשכנזי:      בנושא הקשור להפרטת הדואר, זאת פגיעה ישירה ואנושה באזרחים הוותיקים ובאוכלוסיות המוחלשות בחברה הישראלית

משה אשכנזי:  החבר שישב לידי נתן דוגמה ואני אתן מספר דוגמאות

דוד ביטן: לא, לא מספר דוגמאות

דוד ביטן:  תמקד את הדברים שלך

דוד ביטן:  יש לנו 10 דקות לסיים את הדיון

משה אשכנזי: כמה דברים קונקרטיים

משה אשכנזי:  הבלגן שהיום קיים בסניפים הוא בל יתואר

משה אשכנזי:  הפטור מתור לאזרחים ותיקים עלה ל-80

משה אשכנזי:  כנראה הנהלת בנק הדואר והאוצר וכל מי שמייצג את הדואר לא יודע שתוחלת החיים בישראל לגבר היא 80 ולאישה 84

משה אשכנזי:  בבקשה מכם, פטור מתור מגיל 70

משה אשכנזי:  אני מבקש, קחו את זה לתשומת ליבכם ותיישמו את זה

משה אשכנזי:      דרך אגב, בבנקים המסחריים אזרחים ותיקים מתקבלים בלי תור לכל שירות שהם מבקשים, דלפק או לא דלפק, דיגיטלי או לא דיגיטלי

משה אשכנזי:       אתם מדברים כאן על עמלות

משה אשכנזי:  ההפרטה היא אסון

משה אשכנזי:  מאוד הייתי מקווה שהשר ייקח לידיו בחזרה את ניהול הדואר, יפתח סניפים חליפיים במקום אלה שנסגרו ויעלה תעריפים כי לא יעלה על הדעת שמחיר שליחת מכתב קפא על 2

משה אשכנזי: 5 שקלים

משה אשכנזי:  תעלו את המחיר ללקוחות עסקיים שישלמו 10 שקלים

משה אשכנזי:      אני אתן לכם דוגמה אחרת לפגיעה באזרחים ותיקים ובאוכלוסיות החלשות וזה מסמלי המודרניזציה, ההפרטה

משה אשכנזי:  לי יש תא דואר

משה אשכנזי:  היה שירות עקוב אחרי שהיה עולה אפס שקלים

משה אשכנזי:  היום השירות הזה עולה קרוב ל-800 שקלים לשנה ללקוח פרטי וללקוח עסקי עולה 870 שקלים

דוד ביטן: נראה לי שזה לא נכון מה שאתה אומר

משה אשכנזי: אני אעביר אליך

מישאל וקנין: אנחנו חותמים עכשיו על 400 שקלים

משה אשכנזי: אנחנו מדברים על דבר נוסף

משה אשכנזי:  בוא נדבר על ההפרטה

משה אשכנזי:  רוצים להפריט, בבקשה, תפריטו, אבל קודם תפריטו את שירותי בנק הדואר ולא רק את איסוף החבילות

משה אשכנזי:  תפתחו את הכול לתחרות

משה אשכנזי:  ברגע שהדואר יהיה בבעלות גורם אחד, לא יהיה כל פיקוח

משה אשכנזי:  אני ישבתי עם המפקח על הבנקים יאיר אבידן והוא אמר לי לגבי עמלות הבנקים: אנחנו לא יכולים לעשות שום דבר, זה גוף פרטי

דוד ביטן: המנכ"לית תשיב לך

יגאל נתנאל: אני מנכ"ל התאחדות הבולאים

יגאל נתנאל:  התאחדות הבולאים נתמכת על ידי השירות הבולאי

יגאל נתנאל:  השירות הבולאי היום קוצץ לגמרי ואיבד את הכוח שלו בהוצאת הבולים

יגאל נתנאל:  יש בעיה גדולה מאוד עם הנושא הזה של השירות הבולאי

יגאל נתנאל:  הבול הוא דבר ממלכתי

יגאל נתנאל:  ברגע שאתם תפריטו את החברה, הנושא הזה של הבול למעשה ייעלם מהאופק

יגאל נתנאל:  אל תשכחו שהבול צריך להיות, והוא עדיין, סמל ממלכתי של מדינה

יגאל נתנאל:  אני הייתי מבקש מהשר שיעביר את השירות הבולאי תחת חסותו ולא תחת חסות חברת הדואר

דוד ביטן: אתה מדבר על אלה שאוספים בולים?     

יגאל נתנאל: כן

יגאל נתנאל:  גם אלה שאוספים בולים

יגאל נתנאל:  כן

דוד ביטן: מה אני יכול לעשות? זה דבר שאני לא יודע מה אני יכול לעשות

דוד ביטן:  באמת שלא

דוד ביטן:  המנכ"לית, אם תהיה לך תשובה, בבקשה

בקי כהן קשת: הפורום למאבק בעוני ורבנים לזכויות אדם

בקי כהן קשת:  שלוש נקודות ממש בקצרה

בקי כהן קשת:  אני מאוד מודה לכבודו על הדגש ששמת על בנק הדואר

בקי כהן קשת:  האנשים הרבים אותם אנחנו מייצגים שמגיעים אלינו למרכז הזכויות זקוקים למוסד הזה של בנק הדואר

בקי כהן קשת:  זה לא מצב זמני, זה לא רק קצת קשישים שילמדו אותם, אנחנו מדברים למרבה הצער במדינת ישראל על מספר רב מאוד של אנשים שהם לא מסוגלים להיות בבנקים ולא מקבלים שירות מהבנקים

בקי כהן קשת:  אנחנו מדברים על הרבה מאוד אנשים שאין להם כרטיסי אשראי

בקי כהן קשת:  מדינת ישראל מחויבת לתת מענה משמעותי ואני מאוד מאוד שמחה שכבודו לא מרפה מהנושא הזה כי הוא קריטי לחלוטין למספר רב ביותר של אזרחים במדינה

בקי כהן קשת:      הנקודה השנייה

בקי כהן קשת:  גם הדואר במדינת ישראל הוא דבר בעל ערך רב

בקי כהן קשת:  יש שני חוקים אחרים שנגענו בהם

בקי כהן קשת:  מדובר על דואר שמגיע לאזרחים שהם לא מחוברים לשירותי אינטרנט ולא בעלי אוריינות טכנולוגית

בקי כהן קשת:  ההצעה שאני רוצה להציע לכבודו לבדוק

בקי כהן קשת:  יש כל מיני חוקים כמו פקודת המיסם (גבייה) ואחרים שמניחים שאדם קיבל מכתב ולפיכך בתוך כך וכך ימים אנחנו משערים שהוא היה חייב להגיב או לשלם קנס כאשר הייתה לך ברירת קנס ואם לא הגבת תוך מספר ימים גובה הקנס עולה

בקי כהן קשת:  לא עולה על הדעת אין קישור בין הדברים

בקי כהן קשת:  אם אנחנו לא יכולים להבטיח שהאדם שגר בכל מיני ישובים נידחים בחברה הערבית, אם הוא לא באמת מקבל את הדואר הזה, אז להקים חזקות פיקטיביות למרבה הצער ולצפות שהוא ימשיך לתפקד בחברה, אנחנו בעצם דוחקים החוצה אנשים והופכים אותם ללא נורמטיביים בגלל הדבר הזה

בקי כהן קשת:  צריך לעשות קישור בין הדברים האלה כך שבפועל יהיה מדד כמה זמן לקח לדואר להגיע ואם הוא לא מגיע תוך אותו פרק זמן - החוק לא יכול להניח כאילו קיבל את המכתב

דוד ביטן: יש בעיה

דוד ביטן:  יש מקומות שאפילו אין כתובות

דוד ביטן:  בדרך כלל המכולת הופכת להיות הכתובת שלו

דוד ביטן:  אז יש בעיה אם הוא קיבל או לא קיבל

דוד ביטן:  אנחנו לא יכולים לפתור את כל הבעיות האלה

דוד ביטן:  זאת לא מטרת הדיון, לפתור את הבעיות המשפטיות האלה

בקי כהן קשת: אדוני, אני אחדד למה התכוונתי

בקי כהן קשת:  אני מתכוונת לומר שאם לצורך העניין יש כאן מגמה שיהיה לגיטימי שהרגולציה תקבע שאפשר לחלק את הדואר פעם באיקס זמן, לא כל יום

דוד ביטן: אמרתי שיבדקו את זה

דוד ביטן:  אמרו שיש תוכנית שתוך שנתיים העסק הזה ירד

דוד ביטן:  אז יהיה חסכון גדול מאוד בהוצאות

בקי כהן קשת: מצד שני צריך יהיה לתקן בהתאם את החוקים

אריאל בזיז: כבוד יושב ראש הוועדה, חבר הכנסת דוד ביטן, וכולם

אריאל בזיז:  תודה על הזכות לדבר

דוד ביטן: אם אתה קורא מהכתב, זו בעיה

דוד ביטן:  יש לך דקה

אריאל בזיז: אני סמנכ"ל בחברת פורמן, תנועת התעוררות ירושלים

אריאל בזיז:  הגעתי היום לדבר בשם תושבי העיר

אריאל בזיז:  זה לא סוד שירושלים היא עיר גדולה, הגדולה בישראל, גם מבחינה גיאוגרפית וגם מבחינה דמוגרפית

אריאל בזיז:  רק שכונת רמות בירושלים מונה יותר מ-60 אלף תושבים שזה הרבה יותר מהעיר ערד שהיא עיר בפני עצמה ובה סניף דואר אחד ועמוס מאוד

אריאל בזיז:      בירושלים ושכונת רמות בפרט חיות אוכלוסיות גדולות מאוד, המגזר החרדי ובני הגיל השלישי

אריאל בזיז:  הם מתקשים להשלים עם התהליך של העברת השירותים לדיגיטל, עם תהליך ההפרטה הזה בגלל שרבים מהם אין להם מכשיר שיכול לענות לדברים האלה

אריאל בזיז:  צריך להבין שבתי הדואר בירושלים מלאים עד אפס מקום

אריאל בזיז:  הסניף בשכונת רמות עמוס כל היום

אריאל בזיז:  מגיעים לקבל בו שירות גם ממקומות אחרי, גם מגבעת זאב שהיא לא בירושלים וגם מבית איכסא במזרח ירושלים, דבר שעוד יותר מקשה על מתן שירות קל ויעיל

אריאל בזיז:      תושבים שצריכים לשלם חשבונות, לשלוח ולקבל דואר וליהנות ממגוון השירותים עומדים שעות בתור, מחכים הרבה זמן, סובלים מתורים ארוכים, בזמן שנראה שלא ייפתחו עוד סניפים חדשים שיקלו עליהם אלא נסגרים קיימים

אריאל בזיז:      תופעה דומה מתרחשת גם במושבה גרמנית כפי שסיפר ידידי רן מלמד

אריאל בזיז:  מגיעות אלינו עשרות פניות בחודש בנושא הזה

אריאל בזיז:  אנחנו מתעסקים בזה באופן יום יומי

אריאל בזיז:  אנחנו בעד תהליך ההפרטה, זה תהליך שהוא נכון, אבל אי אפשר להזניח אוכלוסיות גדולות כמו המגזר החרדי והגמלאים שזקוקים לשירותים האלה

דוד ביטן: אתה חבר מועצת עיר?     

אריאל בזיז: עוד לא

דוד ביטן: בסדר

דוד ביטן:  דיברנו על הדברים האלה

דוד ביטן:  לא נחזור

אריאל בזיז: יש לנו שלוש הצעות לפתרון

אריאל בזיז:  קודם כל לבחון בצורה ייחודית את המרחב הגיאוגרפי של ירושלים

אריאל בזיז:  המרחק האווירי לא בא לידי ביטוי בירושלים כי לנסוע משכונה לשכונה בירושלים זה כמו לעבור מעיר לעיר אחרת

אריאל בזיז:  אי אפשר לחשוב על שלושה קילומטרים אווירי ולהגיד שזה שירות שהוא טוב לתושבים

אריאל בזיז:      הצעה שנייה

אריאל בזיז:  לירושלים יש מינהלים קהילתיים

אריאל בזיז:  אולי אפשר לשתף פעולה בין הדואר לבין המינהלים הקהילתיים שהם אלה שיש להם כבר מבנים ויש להם מוסדות כדי שייתנו את השירותים האלה ביחד עם דואר ישראל

דוד ביטן: במרכזים הקהילתיים?     

אריאל בזיז: במרכזים הקהילתיים בשכונות השונות

אריאל בזיז:  זה דבר שיכול להקל על התהליך ויכול לעזור לתושבי ירושלים

אריאל בזיז:  אנחנו צריכים לזכור שלא כל העולם מונח בכף ידינו

דוד לוי: אני מברך על כל מה שאתה אומר

דוד לוי:  תהיה איתנו בקשר

דוד לוי:  כמו שאמר היושב ראש, אנחנו בתהליך מאוד יעיל עם עיריית ירושלים

דוד לוי:  נהיה בקשר גם איתכם

מישאל וקנין: הרעיון הזה כבר מיושם מול העירייה במקומות בהם יש צורך נקודתי

מישאל וקנין:  העירייה הציעה את הדבר הזה

דוד ביטן: זה רעיון שבכל מיני ערים שראשי הערים מתלוננים, שייתנו במקומות שלהם משהו כזה

רן מלמד: מדברים על מרכזים פיננסיים קהילתיים

דוד ביטן: אתה כבר דיברת

דוד ביטן:  הוא העלה את הרעיון ואתה מתלבש על הרעיון שלו?     

רן מלמד: ממש לא אדוני, אבל לא חשוב

אריאל בזיז: זה לא פטנט רשום

דוד ביטן: זה רעיון טוב שאפשר להשתמש בו

דוד לוי: אפשר ויש ישובים שיש שיתוף פעולה

שלמה פרלוב: בהמשך לדבריו של ידידי משה אשכנזי

שלמה פרלוב:  אנחנו שלחנו לכבודו אתמול בערב בקליפת אגוז את תמצית הבעיות של גמלאי ישראל

שלמה פרלוב:  הדואר הוא משאב לאומי אבל הוא לא מגיע לגמלאי ישראל

שלמה פרלוב:  סגירת הסניפים לא מסתיימת ופוגעת מאוד מאוד בנגישות של אזרחים ותיקים בכל מה שקשור לקבלת שירותי הדואר

שלמה פרלוב:  אזרחים ותיקים צריכים לקחת דואר רשום, חבילות, קצבאות ואין לזה פתרון

שלמה פרלוב:  העניין של שלושת הקילומטרים זה לא דבר רציני

שלמה פרלוב:  לקחת קשיש שייסחב, בעיר שלי, בתל אביב, שכונת רמת אביב המבוססת, אזרחים ותיקים צריכים ללכת מרמת אביב הישנה עד לדואר האוניברסיטה שהוא במרחק ארבעה קילומטרים לפי בדיקה שעשיתי במכונית

שלמה פרלוב:  זה לא נגיש

שלמה פרלוב:  אנחנו מבקשים ששירותים שיוגדרו יונגשו לאזרחים ותיקים בכל צורה שהיא, אם בשליחת בלדר לבתיהם עם דואר רשום, עם חבילה, עם המחאה מביטוח לאומי

שלמה פרלוב:  אי אפשר להשאיר אותם ככה

שלמה פרלוב:  מספר האזרחים הוותיקים במדינה הוא גדול

שלמה פרלוב:  מה לעשות, אנחנו חיים יותר שנים והתחולה עולה

שלמה פרלוב:      אנחנו ממש מבקשים מהוועדה ומהעומד בראשה לעשות הכול כדי לא לסגור סניפים בלי אישור של הוועדה

שלמה פרלוב:  לא לתת את האפשרות הסיטונאית לסגור סניפים

שלמה פרלוב:  זה לא יכול להיות שבגלל כל מיני שיקולים, לפעמים לא ענייניים ולא שייכים לפריפריה, ייסגרו סניפים

שלמה פרלוב:  לכן אנחנו מבקשים את סיוע הוועדה בנושא

שלמה פרלוב:  תודה רבה

דוד ביטן: דיברנו על זה בהתחלה

דוד ביטן:  אנחנו רוצים שיישארו סניפים של בנק הדואר כדי לפתור את הבעיות האלה, למרותש שסוגרים סניפים

אמנון הלוי: בוקר טוב

אמנון הלוי:  תודה רבה שאפשרת לי לדבר

אמנון הלוי:  אני יושב ראש ארגון גמלאי הדואר

אמנון הלוי:  אני מייצג 5,000 גמלאים

אמנון הלוי:  אני נאלץ לבוא לוועדה הזאת לבקש את העזרה שלכם מאחר וזכויות הגמלאים לא נשמעו בכל תהליך ההפרטה

אמנון הלוי:      אני רוצה לציין שבשנת 1986 התקבל חוק הדואר ובסעיף 33 נרשם: "שכרם וגמלאותיהם יהיו כשל עובדי המדינה"

אמנון הלוי:  כך נכתב בחוק

אמנון הלוי:  אחרי שנחקק החוק בשנת 1987, הייתי בוועד, חתמנו על הסכם מעבר והסכם לתקופת המעבר

אמנון הלוי:  נמסר שכל הזכויות שלנו לגמלאות על פי חוק שירות המדינה, כל הזכויות העתידיות לא ייפגעו ולא יפחתו מאלה שהיו להם בהיותם עובדי משרד התקשורת

אמנון הלוי:  ההסכמים האלה, אני חתמתי עליהם ובעקבותיהם יש לנו את הזכויות שלנו שאני מבקש לשמור עליהן

דוד ביטן: ברפורמה פגעו בזכויות שלכם?     

אמנון הלוי: אני רוצה שישמרו עליהן

דוד ביטן: פגעו?     

אמנון הלוי: עדיין לא

דוד ביטן: למה שלא ישמרו? יש עם זה בעיה?     

אמנון הלוי: במשך שנה וחצי פניתי במכתבים ולא זימנו אותנו לישיבה כלשהי

דוד ביטן: לא משנה אם לא הזמינו אותך

דוד ביטן:  השאלה אם שומרים על הזכויות שלך

דוד ביטן:  לך יש פנסיה תקציבית, נכון?     

אמנון הלוי: כן

דוד ביטן: פגעו לך בפנסיה התקציבית?     

אמנון הלוי: לא

דוד ביטן: אז מה הבעיה

אמנון הלוי: יש לנו עמותה של קרן גמלאי המדינה בפנסיה תקציבית שכתוצאה מכך שלא היו כספים בדואר שנת 2018 לא שילמנו והוציאו אותנו מהעמותה

דוד ביטן: את הפנסיה התקציבית אתה מקבל?     

אמנון הלוי: כן

דוד ביטן: אז מה אתה לא מקבל, את המתנה לחג?     

אמנון הלוי: לא

אמנון הלוי:  ב-2008 הקימו עמותה והעמותה הזאת משרתת את הגמלאים, הסכם 2008, ושם נקבע שלגמלאים תהיה קרן

אמנון הלוי:  במקום שמינהלת הגמלאות תשלם את זה, כמו שהיא משלמת לנו את הפנסיה התקציבית, הם הטילו את זה על הדואר

אמנון הלוי:  זה הרבה כסף

דוד ביטן: הדואר לא עושה את זה? המנכ"ל, יש לך תשובה על זה? תבדקו את זה ותנו תשובה בישיבה שנקיים בעוד חודש

דוד ביטן:      המנכ"לית

דוד ביטן:  אני כבר סיכמתי את הדיון

בן חורין: אני רק אתייחס לבקשתך

בן חורין:  אנחנו נביא בפניך לבקשתך היושב ראש תוכנית פריסה מחודשת של הסניפים לפי איך שיחליט לפרוס אותה הדואר בהתאם לרגולציה

בן חורין:  אנחנו כן נבקש שתיקח בחשבון בסוף את הצורך האמיתי

בן חורין:  יהיו סניפים שייתנו את שירותי בנק הדואר

בן חורין:  הם צריכים להתייחס באופן כלשהו לצורך האמיתי

בן חורין:  אנחנו לא נשים סניפים היכן שאין להם ביקושים כשאנחנו רואים שיש פחות ופחות מבקרים

בן חורין:  יהיו סניפי דואר שייתנו את שירותי בנק הדואר - לא נפקיר את הצורך הזה - הקשבנו לכל מה שנאמר כאן ויהיו גם בפריפריה וגם במרכז

דוד ביטן: בואי נראה

דוד ביטן:  בישיבה הבאה תראו לנו

דוד ביטן:  זאת לא חכמה לפרק

דוד ביטן:  אתם רוצים לפרק, אז בואו נסגור את הדואר

בן חורין: תוצג לך הפריסה

בן חורין:  אנחנו לא מפרקים את הדואר

בן חורין:  אנחנו נקפיד על שלושה קילומטרים באזורים מסוימים, שישה קילומטרים באזורים אחרים

בן חורין:  אלה המרחקים המקסימליים

דוד ביטן: שישה קילומטרים, זה כל היישוב

בן חורין: באזורים שיש בהם מיעוט אוכלוסייה

בן חורין:  ישובים קטנים מאוד

בן חורין:  \     

דוד ביטן: אמרתי שיש גם פריפריה חברתית ולא רק פריפריה גיאוגרפית

בן חורין: אתה תראה את הפריסה

דוד ביטן: אם אתם חושבים שהוועדה תאשר לכם את הדבר הזה, זה לא יהיה

דוד ביטן:  אנחנו רוצים פתרון גם לקשישים

בן חורין: אנחנו נציג לכם

דוד ביטן: אמרתי לכם, אם צריך שהאוצר או אם האוצר לא ירצה, הבנקים יממנו ואם לא הבנקים, אז האוצר

דוד ביטן:  אני לא יודע

דוד ביטן:  מישהו יממן את זה

דוד ביטן:  עם כל הכבוד לרפורמה, אתם לא תפגעו בשירות לאנשים החלשים

דוד ביטן:  אין מצב כזה

דוד ביטן:  מצדי תסגרו את הדואר

דוד ביטן:  אתם יודעים מה? בואו נעשה משהו אחר

דוד ביטן:  תסגרו את הדואר, שלמו לכל העובדים מה שצריך ותעשו מכרז חדש לדואר חדש

דוד ביטן:  מה אתם רוצים? אני לא מבין

דוד ביטן:  לא נפגע באנשים החלשים

דוד ביטן:  אין מצב כזה

דוד ביטן:  אם צריך לפתוח בעוד 100 מקומות, תפתחו בעוד 100 מקומות של בנק הדואר

בן חורין: היושב ראש, אנחנו משתדלים להתאים לביקושים

בן חורין:  הראינו לך ירידה של 40 אחוזים בביקושים

בן חורין:  רוב האנשים כבר לא באים לסניף

דוד ביטן:  לא באים כי התייאשו

בן חורין: אז היינו רואים גידול בביקושים בסניפים הקיימים ואנחנו לא רואים

דוד ביטן: לא ייסעו עד לשם

משה אשכנזי: זה סיוט

בן חורין: לבקשתך אנחנו נראה לך תוכנית של הפריסה המחודשת של סניפי הדואר, נקודות השירות, מרכזי המסירה

דוד ביטן: לנו יש דרכים

דוד ביטן:  אנחנו יכולים לתת למרכז המחקר והמידע לעשות לנו בדיקה של הנושא הזה

דוד ביטן:  אתם רוצים להגיע למצב הזה?     

בן חורין: אנחנו יודעים היושב ראש

דוד ביטן: אנחנו לא נוותר בעניין הזה

דוד ביטן:  אם צריך, מה לעשות, משרד התקשורת עם כל הכבוד הוא צריך להיות רגולטור לא להפרטה אלא לשירות

בן חורין: קודם כל לשירות

דוד ביטן: לשירות לתושב ולא רק להפרטה שהאוצר יהיה מרוצה

בן חורין: קודם כל השירות

דוד ביטן: יוצא שכולם עובדים בשביל האוצר כי צריכים אותו לתקציבים אחרים

דוד ביטן:  זה לא המצב

דוד ביטן:  אם צריך, אנחנו נבקש ממרכז המחקר והמידע תוכנית אחרת

דוד ביטן:  עם כל הכבוד, גם לנו יש כלכלנים ומומחים שיודעים לעשות את העבודה

דוד ביטן:  אם עוד חודש לא נהיה מרוצים, נעשה ישיבה חודש אחרי

בן חורין: נציג לכם את התוכנית

בן חורין:  נשלח לכם

דוד ביטן: אני כבר רואה מה יהיה

דוד ביטן:  כאשר יחתום השר על הרישיון, תהיה כאן התנפלות חזיתית על כל מיני דברים שקשורים ברישיון

בן חורין: אני מזכירה שיש חלופות שירות

דוד ביטן: אין בעיה

דוד ביטן:  תציגו אותן

דוד ביטן:  הנה, יש לכם כאן נציגים של הגמלאים למשל ונציגים חברתיים

דוד ביטן:  אם כולם יהיו מרוצים, גם אני אהיה מרוצה

בן חורין: נציג גם את חלופות השירות, נציג גם את הכלים המקוונים שפונים לחלק גדול מהאוכלוסייה וגם את פריסת הסניפים

בן חורין:  במבט כולל אנחנו חושבים שהבאנו פתרון סביר בהינתן היקף הביקושים

דוד ביטן: פתרון סביר? בסדר

דוד ביטן:  אני אומר לך לא סביר

בן חורין: עוד לא ראית אותו

דוד ביטן: בלי לראות כי אני שומע את התלונות

מישאל וקנין: עוד לא בוטלה עילת הסבירות

דוד ביטן: כל אחד רואה את הסבירות בדרך שלו

דוד ביטן:  אני כיושב ועדה רואה את זה כך, הם רואים את זה כך, היא רואה את זה כך ואתם בכלל רואים את זה איך שאתם רוצים

דוד ביטן:  הסבירות אצלכם היא בכלל תשובה לכסף

דוד ביטן:  נכון, אני לא אומר שלא, אתם מנהלים חברה אבל אנחנו מחויבים לציבור ולא לחברה שלכם ולא לאוצר

בן חורין:  חשוב להפרטה שנביא תוצאה שתהיה הגיונית גם כלכלית וגם שירותית

דוד ביטן: אין בעיה

דוד ביטן:  הפרטה הבנו אבל צריך למכור את הדואר למישהו

דוד ביטן:  הכול בסדר אבל אני אומר לך שהדואר הוא משאב לאומי והוא צריך להגיע לאנשים

דוד ביטן:  אתם רוצים שלא יהיה דואר?      

בן חורין: צריך לתת שירות לכל האזרחים

דוד ביטן: שלא יהיה דואר, הכול יהיה באינטרנט ונגמר הסיפור

בן חורין: יהיה דואר שייתן שירות לכל האנשים

דוד ביטן: אני מאמין שבעוד 20 שנים לא יהיה דואר

דוד ביטן:  זה בטוח

דוד ביטן:  בינתיים אנחנו צריכים לתת את השירות הזה

דוד ביטן:  יש כמה סרטים שנעשו בהוליווד על הדואר, מה יהיה בעתיד

דוד ביטן:  כשהעולם הלך במלחמות גרעיניות, הקשר עם האנשים היה דרך מחלקי הדואר

דוד ביטן:  גם זה עוד יכול להיות בעוד 40-30 שנים

בן חורין: היושב ראש, אנחנו נטפל בסוגייה

דוד ביטן: הכול בסדר, אבל בואו נפתור את הבעיה שקיימת עכשיו

בן חורין: אנחנו נציג לך מודל

דוד ביטן: אני רואה שהכול דרך הכסף

דוד ביטן:  את זה הבנו

דוד ביטן:  שירות לציבור, שמעתם על המילה הזאת?     

בן חורין: כן

בן חורין:  שירות לציבור

דוד ביטן: אני רוצה לראות שזה לא נפגע

בן חורין: יש גם שינוי בהרגלים

דוד ביטן: אם הציבור לא רוצה את השירות, אין בעיה

בן חורין: לציבור לפעמים לוקח זמן להתרגל למודלים חדשים וגם זה קורה

דוד ביטן: אז הציבור אשם

דוד ביטן:  הציבור אשם שהוא לא התרגל

בן חורין: חס ושלום

בן חורין:  זה חלק מהתהליכים

דוד ביטן: לפני שאני סוגר את הדיון עוד מישהו רוצה להגיד משהו?     תעשי גם בדיקה לגבי קבלת העובדים שהם בהנהלה

בן חורין: רשמתי

דוד ביטן: אני רוצה לדעת

דוד ביטן:  קיבלתי על זה תלונה

מישאל וקנין: זה פשוט לא נכון

מישאל וקנין:  מי שאמר לך, זה לא נכון

דוד ביטן: אם לא נכון, היא תגיד לי שזה לא נכון

דוד ביטן:  אני רוצה שהיא תבדוק

דוד ביטן:  שאלתי אותה, היא אמרה לי שהיא הרגולטור

מישאל וקנין: היא הרגולטור לא לצורך קבלת עובדים

דוד ביטן: אתם עושים תוכנית הבראה ואז חלק מהתוכנית, זה לא שהם מפטרים 2,000 עובדים שמרוויחים 1,000 שקלים ומקבלים עובדים אחרים שמרוויחים 30 אלף שקלים

דוד ביטן:  מה שצריך, צריך

דוד ביטן:  לשם כך היא הרגולטור

דוד ביטן:  אם צריך לקחת מישהו, אין בעיה

דוד ביטן:      תודה

דוד ביטן:  הישיבה הסתיימה